ועדת הפנים והגנת הסביבה, כנסת 19, פרוטוקול מספר 128, 2013-11-19 09:00

מירי רגב: בוקר טוב לכולם.

מירי רגב: אני פותחת את דיון ועדת הפנים והגנת הסביבה בדיון שני בסוגיית התשתיות במגזר הדרוזי.

מירי רגב: הדיון הראשון נערך במסגרת סיור שערכנו במגזר, והיה סיור מאוד יפה, מכובד, ענייני, בראשותו של כבוד השייח שנמצא פה, איתנו, כבוד השייח טריף.

מירי רגב: ברוך בואך לכנסת ולירושלים.

<מופק טריף: תודה.

מירי רגב: לחברי ולראשי המועצות שנמצאים פה, ולחברים שמלווים אותנו באמת בכל הסוגיה של לקדם את הנושאים שקשורים באיכות החיים של הדרוזים.

מירי רגב: הגיע לכאן גם מר סאהר איסמעיל, שלום לך, יועץ שר הפנים.

מירי רגב: שלום.

מירי רגב: מר עפיף עאבד, שהוא גם פעיל חברתי שנמצא פה, ויחד איתנו מוביל דברים.

מירי רגב: וכמובן חבר הכנסת חמד עמאר, ששותף לכל הפעילות של ועדת הפנים והגנת הסביבה במגזר.

מירי רגב: גם בסיור הראשון, גם בוועדה הזאת, גם בתתי ועדות שאתה תוביל בעניין הזה.

מירי רגב: תודה לך על כל שיתוף הפעולה.

מירי רגב: ואני מודה גם מראש לשר גדעון סער, למר שוקי אמרני שנמצא פה, ממלא מקומו.

מירי רגב: לגברת בינת שוורץ.

מירי רגב: וכמובן לחברי יוסף משלב, האלוף משלב בשבילי, שנמצא פה.

מירי רגב: שגם בצבא תמיד התייחס בכבוד ובגאווה גדולה לכל מה שקשור במגזר הדרוזי, יחד עם חבריו היהודים, שאני הייתי ביניהם, שפעלנו למען.

מירי רגב: ואני שמחה מאוד שאתה בתוך המערכת הזאת, נמצא פה איתנו.

מירי רגב: תראו, חברים, זה לא סוד שבמגזר הדרוזי כמו גם במגזר הערבי – שעליו קבעתי גם עם חבר הכנסת חנא סוייד, שאנחנו נעשה סיור.

מירי רגב: אתה עוד לא העברת לנו את הסיור, את לוח הזמנים של הסיור – יש בעיות בתשתיות.

מירי רגב: בעיות שנוצרו כתוצאה מבעיות של תכנון, בנייה, לאורך שנים.

מירי רגב: ואז מה שקרה, המציאות כפתה על בעצם אזרחים שמשלמים מיסים, שעושים מילואים, שהולכים לצבא, לעשות דברים.

מירי רגב: הגורם המשפטי נמצא פה?

מירי רגב: משרד המשפטים פה?

מירי רגב: ביקשתי שמשרד המשפטים יהיה פה.

מירי רגב: תבדקי בבקשה, הגברת יפה שפירא, מה קורה עם משרד המשפטים.

מירי רגב: כי מעבר לסוגיית התמ"אות, והתב"עות, וכל מה שקשור לתשתיות, ביקשתי שגם הגורם המשפטי יתייחס להריסת הבתים ולקנסות המאוד גבוהים שכרגע מציפים את חלק מאותם חיילים משוחררים שבנו את הבתים שלהם, ועכשיו יש להם בעצם קנסות מאוד-מאוד גבוהים.

מירי רגב: משום שהם בעצם, בתכל'ס המדינה לא אפשרה להם מקום לחיות בו, ואין להם איפה לגור.

מירי רגב: נכון שלכאורה הם לקחו את החוק לידיים, אבל מצד שני הם עשו את זה מתוך מצב שבעצם, איך אמר לי פה קודם ראש מועצת ירכא?

מירי רגב: הוא אומר לי: היה לנו אישור ל-1,500 בתים, אז מה יעשו האחרים?

מירי רגב: איפה הם יחיו?

מירי רגב: איפה הם יחיו?

מירי רגב: איפה הם יגורו?

מירי רגב: אין להם לאן ללכת.

מירי רגב: לכן, אנחנו צריכים למצוא פיתרון אמיתי, שהוא כמובן מידתי, וכפוף לחוק, אבל לאפשר לאותם תושבים לחיות בצורה מכובדת.

מירי רגב: אני מבקשת מהשייח מופק טריף לפתוח בבקשה בכמה מילים.

מירי רגב: לאחר מכן, אנחנו ניתן לגורמי משרד הפנים להתייחס.

מירי רגב: ראשון הדוברים מבחינת חברי הכנסת הוא חבר הכנסת חמד עמאר.

מירי רגב: ונרשמו פה שלושת ראשי המועצות.

מירי רגב: מי שירצה לדבר, אז נא להירשם.

מירי רגב: בבקשה, כבוד השייח.

<מופק טריף: תודה.

<מופק טריף: למעשה, זה הדיון השני אחרי הדיון שהיה בג'וליס.

<מופק טריף: וכמובן אני בתחילה מברך את חברי הוועדה, את יושבת-הראש, ואת ראשי הרשויות החדשים שנכנסו לתפקידם רק לפני כמה ימים.

<מופק טריף: נמצאים גם - - - ראש מועצת מרר.

<מופק טריף: עכשיו, ינוח, ופקיעין וירכא - - -

<קריאה: ראש מועצת כיסרא גם.

<מופק טריף: כבוד היושבת ראש, תכניות המתאר שבתוקף, נכון להיום אינן מתאימות להתפתחות היישוב הדרוזי, ובמקרה הטוב הינן מתאימות לסוף המאה הקודמת.

<מופק טריף: כיום אין ולו ישוב דרוזי אחד שיש לגביו תכנית מתאר העונה על צרכי היישוב.

<מופק טריף: נכון הוא כי הוחל בהליך מול מינהל התכנון לקידום תכניות המתאר לפני שנים, אך מדובר בתכניות כוללניות שלא ניתן להוציא מכוחן היתרי בנייה.

<מופק טריף: עד היום לא אושרה ולו תכנית אחת.

<מופק טריף: אנו נמצאים בשלב של הפקדה בלבד.

<מופק טריף: מדובר בקצב איטי ביותר, אשר לא עונה על הגידול הטבעי של היישובים.

<מופק טריף: במקביל לתכנון האיטי הנמשך שנים על גבי שנים, נאלצים צעירים רבים, ובלית ברירה, לבנות בתים, בתי מגורים, על חלקות אדמה שבבעלותם הפרטית.

<מופק טריף: המדינה על שלל זרועותיה, למרות שהיא מודעת לבעיה, מגישה כתבי אישום לבתי המשפט, ואותם צעירים נקנסים בסכומים אסטרונומיים של מאות אלפי שקלים; נרשם לחובתם רישום פלילי, וגם מוכתמים כעבריינים.

<מופק טריף: רק אתמול היה דיון בבית המשפט המחוזי, של שלושה אחים מחורפיש: אחד – רב סרן, אחד – מ"פ, ואחד משרת את המדינה בחוץ לארץ.

<מופק טריף: המדינה ערערה למחוזי.

<מופק טריף: נקנס ב-230 אלף שקל, נקנסו.

<מופק טריף: רוצים שני מיליון שקל.

<מופק טריף: שני מיליון שקל.

<מופק טריף: זה לא יעלה על הדעת.

<מופק טריף: המדינה לא יכולה לדבר בשני קולות: מצד אחד, מודעת ומכירה את הבעיה.

<מופק טריף: ומצד שני, מעמידה את האנשים לדיון.

<מופק טריף: אנו דורשים להקפיא את כל ההליכים המשפטיים שננקטו נגד אלה שבנו על אדמתם הפרטית.

<מופק טריף: אני מדגיש: על אדמתם הפרטית.

<מופק טריף: שנמצא בתוך תוואי מאושר באופן עקרוני לתכנון.

<מופק טריף: לפי מה שקיבלנו, ייעוץ משפטי – אפשר לפתור את הבעיה בשתי דרכים: או החלטת היועץ המשפטי לממשלה.

<מופק טריף: גם פרקליט המדינה יכול לעשות את זה; או על ידי חקיקה בכנסת.

<מופק טריף: אם חברי הכנסת ייקחו על עצמם לעשות חקיקה, יכולים להקפיא את העניין הזה.

<מופק טריף: בנוסף להליך המשפטי יש להאיץ את הליכיה תכנון.

<מופק טריף: אין הדעת יכולה לסבול שהליך תכנון יימשך שנים על גבי שנים, עד שיסתיים ההליך.

<מופק טריף: נמצא שוב את עצמנו בתכניות שאינן מותאמות את התקופה שאנחנו מדברים עליה.

<מופק טריף: אם אנחנו נאשר תכניות שהוגשו לפני שנים אז זה יתאם, לא יהיה תואם למה שקורה היום.

<מופק טריף: לנושא הבנייה במגזר הדרוזי ישנו גם היבט אחר: מזה שנים רבות צמצמה המדינה בצורה ניכרת חלוקת מגרשים לחיילים המשוחררים מחוסרי הדיור.

<מופק טריף: ובנוסף לכך, נדרשים החיילים לשלם מחירים מופקעים בגין הזכות לקבל מגרש.

<מופק טריף: אנו דורשים להפשיר עוד מגרשים ולהוזיל את המחירים המשולמים.

<מופק טריף: קידום נושא המגרשים יכול להקל באופן מיידי את מצוקת הדיור הקיימת היום בקרב אלפי צעירים מבני העדה.

<מופק טריף: גם עניין חיבור החשמל: עניין חיבור החשמל – מאות בתים שמתגוררים בהם משפחות אינם מחוברים לחשמל.

<מופק טריף: כולם מסכימים שזו בעיה שיש לפתור אותה לאלתר, אך אין פיתרון.

<מופק טריף: שוב תירוצים בירוקרטיים מונעים קידום פיתרון.

<מופק טריף: מדובר בסכנת חיים ממשית אשר התממשה בעבר וגבתה חיים של משפחה שלמה בעוספיה.

<מופק טריף: צריך לקחת את ההחלטה האמיצה ולחבר את הבתים.

<מופק טריף: אני חושב שאבו סלאח, מר יוסף משלב מכיר את העניין.

<מופק טריף: והגיע הזמן גם לחבר את העניין הזה בדליית אל-כרמל ובעוספיה.

<מופק טריף: לא אוכל גם שלא להתייחס לענייני התכנון.

<מופק טריף: אנחנו מתואמים עם מר אלכס שפול במקומות הקדושים, אבל מערימים עלינו הרבה-הרבה תנאים.

<מופק טריף: מקום קדוש ברמת הגולן שלקחה המועצה הדתית על עצמה, שנסדיר את זה על פי חוק.

<מופק טריף: לא ייתכן שיבקשו התייחסות של גורמים שלא שייכים לזה.

<מופק טריף: אז תוקעים את התכנית שנה ושולחים לנו מכתב שהתכנית מבוטלת, תתחילו מחדש.

<מופק טריף: תתחילו מחדש.

<מופק טריף: עד שנקבל התייחסות מגורם כמו משרד התחבורה.

<מופק טריף: מה למשרד התחבורה יש - - -

מירי רגב: תוכל להבהיר עוד פעם את העניין של מקום קדוש?

מירי רגב: אני לא הבנתי את זה.

<מופק טריף: כן.

<מופק טריף: עניין המקומות הקדושים, שאנחנו מתואמים עם מר אלכס שפול והתחלנו להריץ את העניין.

<מופק טריף: וגם בחיפה, גם אצל מר יוסף משלב.

<מופק טריף: אבל הגשנו כמה תכניות למקומות קדושים.

<מופק טריף: שנה ביקשו התייחסות של משרד התחבורה.

<מופק טריף: מה שייך משרד התחבורה לעניין תכנון מפורט במקומות קדושים?

<מופק טריף: זה נתקע שנה.

<מופק טריף: שלחו לנו שהתכנית מבוטלת, תתחילו מחדש.

<מופק טריף: זה אבסורדי.

מירי רגב: מר אלכס שפול, אתה תוכל להתייחס לעניין הזה, מן הסתם.

מירי רגב: כן.

<מופק טריף: אני גם מדגיש שראש הממשלה והשר ביקרו בבית העדה בחודשים האחרונים, והם הבטיחו באמת לטפל בעניינים.

<מופק טריף: ואני מאמין לשר שיש לו כוונות טובות, והוא התחיל ונתן הנחיות גם למר שוקי אמרני - - -

מירי רגב: חד משמעית.

מירי רגב: הוא גם דיבר איתי.

מירי רגב: הוא אמר לי שהוא מתכוון עם שר הפנים לקחת את הסוגיה הזאת בצורה רצינית ביותר.

<מופק טריף: כן, כן, עם מר שוקי אמרני ועם מר סאהר איסמעיל.

<מופק טריף: אנחנו מקווים שבאמת העניין יקודם ויטופל כראוי.

<מופק טריף: מה שחשוב, להקפיא את התהליך המשפטי עכשיו.

<מופק טריף: תודה.

מירי רגב: כן, זה הדבר הכי חשוב.

מירי רגב: תיכף, אני מחכה כאן גם לנציג של משרד המשפטים.

מירי רגב: אני מבקשת ממר שוקי אמרני, ממלא מקום - - -

<מופק טריף: דבר אחד גם: לא ייתכן שיוטל עלינו לתכנן דברים ואין תקצוב.

<מופק טריף: תקצוב.

<מופק טריף: צריך תקצוב גם למקומות הקדושים, לתכנן.

מירי רגב: על המקומות הקדושים – באמת אנחנו לא הבאנו לפה גם מישהו שאחראי על המקומות הקדושים.

מירי רגב: אני חושבת שזה השר לשירותי דת.

<סאהר איסמעיל: אנחנו נוכל לתת תשובה.

<מופק טריף: לא, לא, שר הפנים.

<מופק טריף: שר הפנים.

מירי רגב: זה משרד הפנים גם?

מירי רגב: אוקיי.

מירי רגב: אז תיכף מר אלכס שפול ייתן לזה תשובה.

מירי רגב: אבל אני מבקשת קודם התייחסות של מר שוקי אמרני, ולאחר מכן הגברת בינת שוורץ.

מירי רגב: ואם יש עוד לגופי התכנון או שאתם רוצים לדבר רק בסוף אחרי ההתייחסות של הנציגים ושל חברי הכנסת.

מירי רגב: אז מר שוקי אמרני, בבקשה.

<שוקי אמרני: בוקר טוב, גברתי היושבת-ראש, כבוד השייח, חברי הכנסת.

<שוקי אמרני: הבעיות שקשורות לנושא התכנון והבנייה במגזר הדרוזי הן לא חדשות.

<שוקי אמרני: הן קיימות המון-המון שנים.

<שוקי אמרני: ואנחנו מזהים ארבע בעיות מרכזיות מבחינתנו בהתייחסות: אל"ף, הסוגיה הזאת, כפי שנאמר כאן – נושא של תכניות המתאר, שייתנו מענה לצרכים של היישוב; נושא הבנייה והשימושים הבלתי חוקיים; נושא של תכניות מפורטות לדיור, שיש שם איזושהי בעיה גם בהיבט התכנוני.

<שוקי אמרני: ורק כדי להמחיש נקודה אחת:

<שוקי אמרני: כאשר בתכנון אנחנו מדברים על צפיפות על פי תכנית תמ"א 35, ומדברים שיש צפיפות 1 ל-4 – אז מבחינה תכנונית זה כאילו שבאותו דונם יש ארבע, אבל למעשה בפועל יש אחת.

<שוקי אמרני: אלה סוגיות שאנחנו מנסים להתמודד איתן; וכמובן הנושא הרביעי, זה כל הסוגיה הזו של התשתיות, שמהוות בחלק מהמקרים חסם מאוד-מאוד משמעותי ליכולת לקדם תכניות גם למגורים וגם לתעסוקה.

<שוקי אמרני: בהקשר לפעילות של משרד הפנים - - -

באסל גטאס: זה אותן ארבע הבעיות של כל המגזר הערבי, לא רק הדרוזי.

באסל גטאס: אותן בעיות.

<שוקי אמרני: כן.

<שוקי אמרני: בסדר.

<שוקי אמרני: אנחנו כרגע עוסקים, אדוני, במגזר הדרוזי.

מירי רגב: אנחנו נקיים דיון - - -

באסל גטאס: בשבילנו זה אותו - - -

מירי רגב: לא, לא, לא, לא.

מירי רגב: אבל אנחנו כרגע עוסקים במגזר הדרוזי.

מירי רגב: אנחנו קבענו שנעשה דיון ממוקד גם על המגזר הערבי, כולל סיור שאמור להוביל אותו חבר הכנסת חנא סוייד.

מירי רגב: יש גם תאריך לסיור הזה.

מירי רגב: אנחנו נתייחס לזה גם בהיבט של חלק מחברי הכנסת הערבים שביקשו את ההיבט של המשטרה בביטחון האישי.

מירי רגב: אנחנו נטפל בסוגיה הזאת, כמו שאמרנו, עוד במושב הזה.

מירי רגב: כרגע, בוא נתייחס לדיון נקודתי, בהמשך לדיון ראשון שעשינו במגזר הדרוזי, כדי להמשיך בעצם את אותם נושאים שהתחלנו.

מירי רגב: ולצערי עדיין יש בעיות רבות שצריך לפתור אותן.

באסל גטאס: אני דיברתי מקצועית, שזה אותן ארבעה דברים שהם בכולם.

מירי רגב: בסדר, מאה אחוז.

מירי רגב: בסדר גמור.

<שוקי אמרני: אוקיי.

<שוקי אמרני: אני אמשיך, ברשותך יושבת הראש, שר הפנים, גדעון סער, כפי שגם נאמר כאן על ידי השייח וגם על ידי אחרים, למעשה קיים עם כניסתו לתפקיד פגישות וישיבות, גם עם ראשי הרשויות, גם עם הגורמים המקצועיים, גם עם העדה, ונתן הנחיה חד משמעית מבחינתנו לכל הגורמים המקצועיים, גם בתחום המוניציפלי וגם בנושא תכנון ובנייה, לפעול לקידום הנושא הזה.

<שוקי אמרני: כאשר, בין היתר, הוא ביקש לפני כחודש ימים להכין תכנית בכל הנוגע למתן מענה לבנייה הבלתי חוקית, מה שמוגדר, שימושים בלתי חוקיים, שלמעשה מהווים גם קושי גדול, גם מבחינת האזרחים וגם מקשים על יכולת התכנון.

<שוקי אמרני: התבקשתי על ידו להכין תכנית כזו.

<שוקי אמרני: הכנתי תכנית לאחר עבודה מאוד מאומצת עם הגורמים המקצועיים וגם עם אנשי העדה, והגענו לאיזושהי תכנית מתווה.

<שוקי אמרני: את המתווה הזה הצגתי לו בשבוע שעבר.

<שוקי אמרני: הוא למעשה אישר את המתווה הזה, בשבוע שעבר.

<שוקי אמרני: ובין היתר, מאחר ומדובר כאן בסוגיות משפטיות שאנחנו זקוקים גם לכלים משפטיים, השר ממנה צוות מצומצם, כולל ממשרד המשפטים.

<שוקי אמרני: וישנה פנייה למשרד המשפטים כדי למנות אנשים בעלי יכולת קבלת החלטה, כדי שנוכל למצוא את אותו איזון בין הרצון שלנו לתת מענה, לפתור.

<שוקי אמרני: בגלל שלאף אחד, לא רק שלא נוח, לאף אחד אין שום עניין; ובמיוחד גם השר הדגיש את זה, שקבוצה כזו גדולה של אזרחים למעשה נמצאים בסיטואציה שעוברים על חוק התכנון והבנייה, הן בשימושים, הן בבנייה וכולי.

<שוקי אמרני: גם בתחום של תכניות המתאר יצא - - -

מירי רגב: רגע, שנייה, אמרת פה את העניין של בעצם הבנייה הבלתי חוקית והשימושים הבלתי חוקיים, שבעצם הצגת לשר מתווה.

מירי רגב: אתה יכול בגדול להגיד לנו מה עקרונות המתווה הזה?

<שוקי אמרני: המתווה הזה שכבר התחיל לפעול, העקרונות מאורגנים בארבעה שלבים למעשה: השלב הראשון זה מיפוי של כל הבעיה.

<שוקי אמרני: שני הממונים על המחוזות שיושבים כאן, קיבלו כבר לפני שבוע ימים מכתב ממני, שהתבקשו לערות מיפוי מקיף של כל הבנייה והשימושים הבלתי חוקיים לפי קטגוריות מסוימות.

<שוקי אמרני: זה השלב האחד.

מירי רגב: עד מתי הם צריכים להגיש את זה?

<שוקי אמרני: קיבלו סדר גודל של כחודש ימים, מאחר ויש להם צורך, גם מקצועי, לעשות מיפוי גם בתוך הקו הכחול, ולעשות את כל הסטטוסים – גם הסטטוס המשפטי - - -

מירי רגב: אוקיי.

מירי רגב: חודש – מיפוי של הבעיה, של השימושים החורגים בכל הכפרים במגזר.

מירי רגב: הלאה, מה הדבר השני של המתווה?

<שוקי אמרני: במתווה הזה, השלב השני זה אותו צוות שגם משרד המשפטים צריך להיות שם וגם משרדי ממשלה אחרים, כדי שהצוות הזה ייתן לנו המלצות בגיבוי של משרד המשפטים – איך מתמודדים עם סוגיות מסוימות - - -

מירי רגב: מי עומד בראש הצוות הזה?

<שוקי אמרני: השר עוד לא החליט לגבי ראש הצוות.

<שוקי אמרני: זו סוגיה שאנחנו בוחנים אותה בימים הקרובים.

<שוקי אמרני: יוצאים עכשיו מכתבים כדי לקבל את הנציגים.

<שוקי אמרני: זה משהו שהוחלט עליו לפני ארבעה ימים – כדי להבין מבחינת לוחות הזמנים – לאחר עבודה מאוד ממושכת שנעשתה בתחום הזה כדי לבחון את הסוגיה.

<שוקי אמרני: והכוונה היא, כפי שציינתי, על פי הנחיה של השר, שהצוות הזה יגבש המלצות אופרטיביות כדי לתת מענה עם גיבוי משפטי, על מנת שגם מערכת התכנון תוכל להתגמש באותם מקומות שאפשר להתגמש בהם.

<שוקי אמרני: פעולה נוספת כמובן זה שנקיים אצלנו, אצל השר, דיון בהמלצות האלה.

<שוקי אמרני: לקבוע אלו המלצות ישימות על סמך הצוות הזה.

<שוקי אמרני: ויכול להיות שבמסגרת הזו, יכול להיות שנגיע למקום שנצטרך לקבל גם החלטת ממשלה ייחודית בנושא הזה, מאחר ובהחלט אנחנו מודעים, גם על פי הנחיית השר, שלמרות שהבעיות האלה, כפי שנאמר, קיימות במקומות אחרים, לאוכלוסייה הדרוזית ישנם מאפיינים מאוד-מאוד ייחודיים בכל מה שנוגע למגורים, למשל.

<שוקי אמרני: שהם צריכים לגור באותו מקום, וצריך לתת מענה לצרכים, לגידול, וכל הסוגיות האלה שאנחנו מכירים אותן.

<שוקי אמרני: הנושאים האלה נדונו על ידי השר בישיבות שהוא קיים.

<שוקי אמרני: ואני מאמין שנצליח בטווח די מהיר לגבש איזושהי תכנית - - -

מירי רגב: מה זה "טווח די מהיר"?

<שוקי אמרני: אנחנו עושים על פי הנחיה - - - לפעול במהירות המקסימלית שניתן, והשר פועל לפי לוחות זמנים, כמו שאת מכירה, לוחות זמנים מאוד-מאוד קצרים.

<שוקי אמרני: אבל אני אומר: אל מול המהירות חשוב גם שנמצא את האיזונים המתאימים כדי שהתכנית הזאת תהיה ישימה.

<שוקי אמרני: בגלל שהרבה תכניות היו.

<שוקי אמרני: אני מכיר את המערכת הזו.

<שוקי אמרני: הרבה הצעות טובות והרבה רצונות טובים.

<שוקי אמרני: בסוף צריך להגיע למקום שאנחנו יכולים לתת פתרונות.

<שוקי אמרני: אנחנו חושבים גם על פתרונות יצירתיים בכל מה שקשור לתכניות המתאר.

<שוקי אמרני: לנסות לראות איך תכנית המתאר נותנת באמת צרכים גם לגידול וגם לבעיה של הבתים שנבנו או שימושים בלתי חוקיים, אבל אני אומר:

<שוקי אמרני: אפשר למתוח את הגומייה הזו של התכנית עד איזשהו גבול מסוים, אבל אסור לנו לקרוע אותה, לצורך העניין.

<שוקי אמרני: ובגישה הזו אנחנו פועלים.

<שוקי אמרני: אני מניח גם שבהצעת ההחלטה שנכין אותה, הצעת החלטה – צריכים גם היבטים תקציביים.

<שוקי אמרני: בגלל שישנן כאן רשויות מקומיות ומועצות שאין להן את היכולת התקציבית לממן את אותן תכניות.

<שוקי אמרני: נעשות פעולות.

<שוקי אמרני: גם מר יוסף משלב הוביל גם במחוז שלו פתרונות, עד איזשהו גבול מסוים שאנחנו מסוגלים לעשות.

<שוקי אמרני: אבל כדי לעשות את זה אנחנו בהחלט זקוקים לתקציב וגם לסיוע של משרד המשפטים.

<שוקי אמרני: והסוגיה הזו מאוד - - -, מן הסתם, בתפקידיי הקודמים.

<שוקי אמרני: ואני מקווה מאוד שהמתווה הזה ייתן מענה.

<שוקי אמרני: ויכול להיות שזה יהיה גם מודל לפתרונות במקומות אחרים, שכפי שציינת, את רוצה לקיים דיונים, יכול להיות שהמודל הזה, אנחנו נוכל לקדם אותו.

<שוקי אמרני: אני מציע, בשלב הזה - - -

באסל גטאס: מה עמדתכם לגבי חיבור הבתים לחשמל, כפי שנעשה לפני 15 - - -

מירי רגב: אני הולכת לטפל בזה.

מירי רגב: זה יטופל.

מירי רגב: אני יושבת על - - -

באסל גטאס: מבלי לחכות שזה יעבור.

<שוקי אמרני: סוגיה, אדוני, כפי שאתה יודע, זו לא סוגיה שנמצאת בפתחנו.

<שוקי אמרני: כמובן שאנחנו בעד זה - - -

מירי רגב: עזוב, עזוב.

מירי רגב: אני אעדכן אותך: אנחנו הולכים לטפל בזה בכל המגזר, החיבור - - -

<שוקי אמרני: אני מציע בשלב הזה שהגברת בינת שוורץ תתייחס - - -

מירי רגב: תיכף אני אתן לגברת בינת שוורץ להתייחס.

מירי רגב: ואני רוצה גם שראשי המועצות ידברו.

מירי רגב: אני רק רוצה להגיד, מר שוקי אמרני, דבר אחד: תראה, קודם כל, אני מבינה שגם בגלל הלחץ של הוועדה הזאת, וגם בגלל השר שבעצם קבע את זה, יש כאן באמת ניסיונות שלכם לאסוף את הנושא של הבעיות במגזר ולטפל בהן.

מירי רגב: הבעיה היא שאנחנו לא יכולים לחכות עם זה יותר מדי זמן.

מירי רגב: את הנושא המשפטי ידענו מספר חודשים.

מירי רגב: כבר כמה חודשים שאנחנו אומרים שיש פה אנשים שמקבלים קנסות על קנסות על קנסות בגלל שבעצם הם עשו שימושים חורגים או לא בהתאם לנהלי התכנון והבנייה, למרות שזה על האדמה שלהם.

מירי רגב: אנחנו צריכים לקחת את זה הרבה יותר ברצינות.

מירי רגב: ואני אומרת לך שוב: אני אעשה בחודש הבא דיון, בתחילת ינואר, נוסף על העניין הזה, שבו אני מצפה שתבואו עם איזשהו בשר נוסף בעניין של איך אנחנו מתקדמים בהיבט המשפטי.

מירי רגב: צריך לשבת עם ההיבט המשפטי ולראות איך פותרים את הבעיה הזאת.

מירי רגב: כי בסוף יש פה אנשים, שבאמת הם נמצאים והם קורסים תחת לחץ כלכלי.

מירי רגב: אני לא צריכה להגיד לך שנשים דרוזיות כמעט, לא כולן יוצאות לעבודה.

מירי רגב: גם אם הן יוצאות לעבודה יש בעיה עם מקומות העבודה ומקומות תעסוקה.

מירי רגב: בעצם, הגורם היחיד שמפרנס את הבית ואת המשפחה זה אב המשפחה.

מירי רגב: אנא, על חיי היומיום, שגם ככה הם קשים, כמו לכל אזרחי המדינה, אתה נופל עליהם עכשיו עם סוג קנסות כאלה שהוא בעייתי ביותר.

חנא סוייד: גברתי, אם מותר לי, ההיבט המשפטי, לדעתי, על פי חוק התכנון והבנייה, ישנו, קיים.

חנא סוייד: הוא צריך החלטה של השר.

חנא סוייד: ואני מפנה לסעיף 157(א) פסקה ח'.

חנא סוייד: שם יש סמכות לשר הפנים לפתור את הבעיה של חיבור בתים לרשת החשמל.

מירי רגב: לא, זה עזוב.

מירי רגב: אני אטפל בזה.

מירי רגב: עזוב - - -.

מירי רגב: אבל זה לא רק החשמל - - -.

מירי רגב: זה לא רק עניין החשמל.

באסל גטאס: זה פותר 90% מהבעיה.

חנא סוייד: תראי, אם תשאלי את ראשי המועצות מה הבעיה אולי העיקרית; זה גם פותר בעיות אחרות.

חנא סוייד: זה פותר.

חנא סוייד: זה פותח פתח גם לרישוי הבניינים.

חנא סוייד: אז לא צריך כאילו לחוקק - - -

מירי רגב: זה נקרא טופס 4?

<שוקי אמרני: לא, לא - - -

מירי רגב: בכל מה שקשור לטופס 4?

חנא סוייד: זה לא צריך חקיקה חדשה.

חנא סוייד: צריך שהשר יכתוב מכתב ויחתום.

חנא סוייד: אני רוצה להדגיש את העניין, גברתי: צריך שהשר יכתוב מכתב ויחתום.

חנא סוייד: לא צריך לספר הרבה סיפורים, וארבעה שלבים, ומשרד המשפטים.

חנא סוייד: התשתית המשפטית קיימת.

חנא סוייד: אני אומר את זה באחריות מלאה.

מירי רגב: מר יוסף משלב, אתה רוצה רגע להתייחס?

מירי רגב: אתה או הגברת בינת שוורץ, בעניינים האלה, לפני שאנחנו מתקדמים?

<יוסף משלב: אני מציע שבחלק שלי אני אתייחס גם - - -

מירי רגב: אוקיי, בסדר.

מירי רגב: אז אנחנו - - -

<שוקי אמרני: אולי רק משפט אחד, גברתי, בהתייחס להערה שלך: הסוגיה המשפטית הזו, חשוב שכל אחד יבטא את החלק שלו.

<שוקי אמרני: כל נושא התביעה נגד אנשים, זה חלק גדול מהדברים האלה, אם זה בתחום של ההריסה, נעשה על ידי היחידה שבפרקליטות, היחידה לאכיפת דיני התכנון והבנייה.

<שוקי אמרני: זאת אומרת, זה לא בשולחן שלנו.

<שוקי אמרני: אני לא חושב שמישהו מצפה שאנחנו נעשה דברים שהם לא במסגרת החוק.

<שוקי אמרני: אנחנו מתגמשים - - -

מירי רגב: לא, לא.

מירי רגב: אנחנו צריכים לעשות רק דברים בהתאם לחוק.

מירי רגב: אבל מה שאני אומרת, משום שמשרד הפנים יש לו ראייה כוללת על מה שקורה בעניין של התשתיות ובעניין של המתאר, והוא מבין שבגלל שלא נעשתה פעולה כזאת או אחרת במשך שנים, נוצרה בעיה.

מירי רגב: אז תתכללו את הטיפול.

מירי רגב: אל תגיד לי עכשיו: הקוף נמצא אצל ההוא, אז עכשיו.

מירי רגב: זה לא יפתור לנו את הבעיה.

מירי רגב: צריך להקים איזשהו צוות, שבעצם מאחד את כל הגורמים ביחד; ששר הפנים מנחה אותם ואומר: נוצרה כאן בעיה במשך שנים.

מירי רגב: יש כאן פערים במשך שנים, שאנחנו כמדינה צריכים לפתור אותן.

מירי רגב: ועכשיו נראה ביחד איך אנחנו עושים את זה בצורה הכי נכונה.

<שוקי אמרני: זה בדיוק מה ששר הפנים עשה.

מירי רגב: אוקיי.

מירי רגב: בסדר.

מירי רגב: אז מצוין.

<שוקי אמרני: זה מה שהשר עשה.

מירי רגב: אז אני מתארת לעצמי שבעוד חודש או חודש וחצי תוכלו באמצע ינואר לבוא ולהציג לנו מה הצוות הזה עשה.

מירי רגב: הגברת בינת שוורץ, את רוצה להגיד משהו או קודם כל אחרי?

מירי רגב: אז בואו נתחיל עם התייחסויות.

מירי רגב: אז אני מבקשת שחבר הכנסת חמד עמאר הראשון, ולאחר מכן ראש מועצת ירכא, מר חביש והיב.

מירי רגב: בבקשה.

חמד עמאר: בוקר טוב לכולם.

חמד עמאר: אני רוצה לברך את כולם.

חמד עמאר: להודות לכולם שהגיעו מהצפון מוקדם, ב-9:00.

חמד עמאר: זה נושא מאוד חשוב לכולם.

חמד עמאר: אכן, יצאו מוקדם מהבית והגיעו לכאן.

חמד עמאר: אני בהתחלה רוצה באמת להודות לחברת הכנסת מירי רגב, יושבת ראש ועדת הפנים והגנת הסביבה, שלקחה את הנושא לידיים, מנסה לעשות את הכול על מנת לקדם.

חמד עמאר: דוחפת, ובאמת תודה לך.

חמד עמאר: ואני רואה שיתוף פעולה אדיר בנושא הזה.

חמד עמאר: ואני מאמין שניתן לפתור את הבעיה הזאת.

חמד עמאר: ואני אעלה כמה נקודות בהמשך הדברים שלי.

חמד עמאר: ואני רוצה להודות גם לשייח מופק טריף שהגיע, שהוא מלווה את הנושא הזה.

חמד עמאר: מנסה להיכנס ולעזור.

חמד עמאר: תודה רבה.

חמד עמאר: וגם לחבר הכנסת חנא סוייד, שבאמת הוא נמצא בכל דיון בנושא תכנון ובנייה, ואנחנו נעזרים הרבה במומחיות שלו.

חמד עמאר: אחד המומחים הגדולים בכנסת שנמצאים כאן.

חמד עמאר: ולמר סאהר איסמעיל שנמצא איתנו.

חמד עמאר: גם לחבר הכנסת באסל גטאס אני מודה שהגיע.

חמד עמאר: ואני רוצה לאחל בהצלחה לראשי הרשויות החדשים: מר ג'אזי פארס מפקיעין, מר מעדא חסבאני מינוח, מר והיב חביש מירכא, מר זיאד דגש ממרר, מר נוהאד משלב מאבו-סנאן.

חמד עמאר: אני רוצה להודות לכולם ולאחל לכולם בהצלחה.

חמד עמאר: תראו, הנושא הזה לא חדש.

חמד עמאר: אנחנו דנים בו כבר חמש שנים.

חמד עמאר: בעצם, עוד חודש זה חמש שנים שאנחנו מקיימים דיונים.

חמד עמאר: מהיום הראשון שאני נכנסתי לכנסת אנחנו מקיימים דיון בנושא הזה.

חמד עמאר: ואני אומר לכם, ניתן לפתור את הבעיה.

חמד עמאר: ואני פונה לאנשי התכנון: ניתן לפתור את הבעיה, קודם כל בלהקל על האנשים.

חמד עמאר: זה מה שאנחנו צריכים לעשות – לחלק את הנושא לכמה שלבים.

חמד עמאר: לבוא ולהגיד: אנחנו יכולים לפתור את הבעיות של תכנון ומתאר; אם אנחנו פותרים את הבעיה של הרחבת תכניות המתאר והכרה בכל תכניות המתאר, עד שניכנס לתכניות מפורטות זה ייקח לנו עוד כמה שנים, ואז אנשים ימשיכו לסבול עוד כמה שנים.

חמד עמאר: מה שאני רוצה, קודם כל, שבאמת נתחיל להקל על האנשים.

חמד עמאר: ואיך אנחנו מתחילים להקל על האנשים?

חמד עמאר: להגיד: כל מי שהפקיד תכנית מתאר, אנחנו מקפיאים את כל ההליכים המשפטיים בתחום שהבתים נמצאים בתוך ההפקדה, הפקדה של תכנית מתאר.

חמד עמאר: זה יכול לקחת שנה, זה יכול לקחת שנה וחצי.

חמד עמאר: אבל אם נחכה עד שנגיע למצב של תכניות מפורטות, זה ייקח עוד עשר שנים.

חמד עמאר: זה הדבר הראשון שאנחנו צריכים לעשות – להקל על האנשים.

חמד עמאר: נושא שני: חשמל.

חמד עמאר: שזה הדברים הכואבים.

חמד עמאר: בנושא הזה קיימנו הרבה ישיבות, ומר יוסף משלב השתתף איתנו בהרבה ישיבות, גם במשרד ראש הממשלה.

חמד עמאר: וגם ראש הממשלה בעצמו, לא מישהו אחר.

חמד עמאר: ראש הממשלה בקדנציה הקודמת, שמכהן גם עכשיו כראש ממשלה, הוא אמר.

חמד עמאר: עם מנכ"ל משרד ראש הממשלה הגענו להסכם שגם מי שמפקיד תכנית מתאר, בתחום ההפקדה ניתן לחבר לחשמל.

חמד עמאר: בלי להיכנס לחוק.

חמד עמאר: ומבחינה משפטית שר הפנים יכול להוציא צו, ולהגיד: אני יכול לחבר את הבתים לפי סעיף 157.

חמד עמאר: אבל אני מדבר על ראש הממשלה.

חמד עמאר: מנכ"ל משרד ראש הממשלה – הגענו לסיכומים בקדנציה הקודמת, ויצאנו גם לפרסום, וגם משרד ראש הממשלה יצא לפרסום, שפתרנו את בעיית החשמל.

חמד עמאר: אנחנו צריכים להביא, להתקין כמה תקנות, איך אנחנו נותנים אפשרות.

חמד עמאר: לא תקנות, בעצם.

חמד עמאר: כמו שעשינו בחוק שחל, שאמרו: מי שבנה לפני שנת 1987 או 1986, אני לא זוכר; מי שאין לו צו הריסה, ניתן לחבר אותו לחשמל.

חמד עמאר: צריך להתקין כמה דברים, ואז ניתן לחבר לחשמל.

חמד עמאר: הנושא הזה ניתן לפתירה.

חמד עמאר: שני הדברים האלה ניתנים לפתירה תוך חודשים.

חמד עמאר: נוכל להגיע למצב שאנחנו פותרים אותם ואנחנו מתקדמים.

חמד עמאר: ואני כאן רוצה לענות על כמה שדברים שעלו: בנייה לגובה.

חמד עמאר: תאמינו לי שהיום אצל הדרוזים בונים לגובה.

מירי רגב: אין שום סיבה שלא.

חמד עמאר: בונים לגובה.

חמד עמאר: בונים לגובה.

חמד עמאר: אבל אין לנו תשתיות שיכולות לספק את הבנייה לגובה.

חמד עמאר: אין לנו את התשתיות האלה.

חמד עמאר: ומנהלי המחוזות שנמצאים כאן יכולים להעיד על זה.

חמד עמאר: אין לנו מערכת ביוב, אין לנו כבישים שתיתן, אין לנו מגרשי חנייה למכוניות.

חמד עמאר: אין לנו.

חמד עמאר: אנחנו אומרים: תבנו לגובה.

חמד עמאר: זה זריקה.

חמד עמאר: זה אומרים שהיא זריקה בשביל לפתור את הבעיה.

חמד עמאר: לא ניתן לבנות לגובה, ואנשים בונים לגובה.

באסל גטאס: זו מנטרה.

באסל גטאס: זו מנטרה.

חמד עמאר: נקודה שנייה שגם תעלה בדיון: יש שטחים ריקים.

חמד עמאר: אני נכנס לבית ג'אן – יש 20, 30, 50 דונם באמצע בית ג'אן, שיכולים לבנות עליהם והם ריקים.

חמד עמאר: אבל האדמה הזאת שלי, ואני לא רוצה למכור לאף אחד.

חמד עמאר: אני רוצה לשמור את האדמה הזאת לנכדים, לנינים, לכולם, ואני לא רוצה למכור.

חמד עמאר: זו אדמה פרטית, לא אדמה של המדינה.

חמד עמאר: זו לא אדמה של המדינה.

חמד עמאר: לכן, גם אם יגידו לך: יש שטחים ריקים אצל הדרוזים בתוך היישובים, והם ריקים, זה אדמות פרטיות של האנשים, שהם לא רוצים למכור.

חמד עמאר: הם רוצים לשמור את האדמות.

חמד עמאר: הנה, מר אלכס שפול מהנהן כי הוא מכיר את הבעיה.

חמד עמאר: אנשים לא רוצים למכור.

חמד עמאר: אנחנו רוצים לפתור את הבעיה.

חמד עמאר: שמדינת ישראל, רשות מקרקעי ישראל יבוא, יכשיר שכונות חדשות, יכשיר שטחים ענקיים לעדה הדרוזית.

חמד עמאר: ומבחינת ריבוי טבעי, אנחנו היום 1.6%, 1.7%.

חמד עמאר: אנחנו הכי נמוך במדינת ישראל.

חמד עמאר: יותר נמוך מהיהודים, יותר נמוך מהנוצרים, יותר נמוך מהמוסלמים.

חמד עמאר: אנחנו הכי נמוך.

חמד עמאר: אין לנו.

חמד עמאר: זו המציאות.

חמד עמאר: אנחנו הכי נמוך – 1.8%.

חמד עמאר: אז בעיה של להכשיר אדמות של רשות מקרקעי ישראל ויש אדמות של רשות מקרקעי ישראל.

חמד עמאר: אני בעצמי עשיתי עבודה עם קובץ של מהנדסים ליד כל ישוב ויישוב.

חמד עמאר: ויש הרבה אדמות להכשיר אותן ולתת להן את כל התשתיות הדרושות.

חמד עמאר: אנחנו מדברים על תקציב.

חמד עמאר: אין שר, גם שר הפנים שדיברתי איתו, ויושב מר סאהר איסמעיל, גם שר הבינוי והשיכון שאמר: תקציב לתכניות מתאר לא חסר.

חמד עמאר: תבוא, תגיד לי.

חמד עמאר: ואני אומר לכם: זה מה שקיבלתי, התשובה האחרונה שקיבלתי.

חמד עמאר: גם בשבוע שעבר, כשהעליתי את הנושא של הדרוזים בנאומי דקה בשאילתה לשר הבינוי והשיכון, הוא אמר: תקציב לא חסר למגזר הדרוזי.

חמד עמאר: מי שחסר לו שיבוא אליי.

חמד עמאר: אני אומר לכם: מי שחסר, נלך לשר הבינוי והשיכון.

חמד עמאר: הוא אמר שלא חסר תקציב בנושא הזה של התכנון והבנייה.

חמד עמאר: מי שצריך תקציב - - -

באסל גטאס: זה משרד הפנים דווקא, לא - - -

מירי רגב: משרד הפנים - - - אבל, בסדר.

מירי רגב: כן.

מירי רגב: אוקיי.

חמד עמאר: לא, משרד הבינוי והשיכון יכול לתקצב.

חמד עמאר: גם במשרד הבינוי והשיכון אני רוצה.

חמד עמאר: משרד הבינוי והשיכון, בדרך כלל, מתקצב - - - של רשות מקרקעי ישראל, אבל הוא אומר:

חמד עמאר: גם אדמות פרטיות שאצל הדרוזים, יש לי תקציב לנושא הזה.

חמד עמאר: אני מצטט את שר הבינוי והשיכון.

חמד עמאר: והשייח היה איתנו גם בישיבה, שהוא גם אמר את זה בישיבה, והוא אמר את זה במליאה – שתקציב לא חסר.

חמד עמאר: ואני מקווה שתקציב לא חסר.

חמד עמאר: אני רוצה גם להגיד כאן: בשבוע שעבר קיבלתי מכתב מהיחידה להתיישבות.

חמד עמאר: אושר תקציב לתכנון של היישוב החדש, ומתחילים גם בתכנון של היישוב החדש.

חמד עמאר: אני מקווה שבעוד 10 שנים, 15 שנה זה ייתן לנו פתרונות לכל הצעירים של העדה הדרוזית.

חמד עמאר: יוצאים לתכנון כבר.

חמד עמאר: הוציאו מכרז לתכנון.

<והיב חביש: לא, כולה 250 יחידות.

<והיב חביש: זה לא פתרון לבני העדה - - -

מירי רגב: לא משנה.

חמד עמאר: לא, לא, לא, התכנית של היישוב מדברת על 7,000 דונם.

<והיב חביש: 7,000 דונם זה עוד 250 יחידות.

חמד עמאר: 7,000 דונם זה לא 250 יחידות.

חמד עמאר: 7,000 דונם.

חמד עמאר: אני בעניינים שם.

חמד עמאר: אם אתה לא מעודכן, אני מעודכן ממקור ראשון.

באסל גטאס: איפה זה?

מירי רגב: איפה זה?

<קריאה: בחנבליה.

חמד עמאר: חנבליה.

חמד עמאר: זה בתיאום עם ראשי הרשויות הקודמות.

חמד עמאר: כל ראשי הרשויות.

חמד עמאר: הנושא האחרון שאני אדבר: בנייה בלתי חוקית.

חמד עמאר: אני מבקש לא להשתמש במושג "בנייה בלתי חוקית".

חמד עמאר: בנייה בלתי חוקית – כשאני פולש ובונה על האדמה של רשות מקרקעי ישראל אני פולש.

חמד עמאר: אצל הדרוזים זה בנייה בלתי מורשית.

חמד עמאר: תתחילו לשנן את המושג הזה – בנייה בלתי מורשית.

חמד עמאר: והסברתי את זה יותר מפעם בכנסת.

חמד עמאר: נפסיק להגיד בנייה בלתי חוקית.

חמד עמאר: אין אצל הדרוזים בנייה בלתי חוקית.

חמד עמאר: הם לא גונבים לאף אחד את האדמה.

חמד עמאר: הם לא נכנסים לאף אחד בקרקע שלו.

חמד עמאר: זו הקרקע הפרטית שלהם, שהם רוצים לבנות את הבית שלהם ולהתפתח.

חמד עמאר: ואם יהיו דברים אנחנו ניכנס.

חמד עמאר: תודה רבה לכולם.

מירי רגב: תודה.

מירי רגב: תודה רבה לך.

מירי רגב: ראש מועצת ירכא, בבקשה.

מירי רגב: ולאחר מכן, חבר הכנסת חנא סוייד, אם אתה תרצה לדבר.

מירי רגב: אם לא, אני אתן לעוד כמה ראשי מועצות.

חנא סוייד: איך שאת רוצה.

מירי רגב: אז אני אתן לעוד כמה ראשי מועצות ואז.

מירי רגב: בבקשה.

<והיב חביש: בוקר טוב לכולם.

<והיב חביש: אני מודה ליושבת ראש הוועדה.

<והיב חביש: באמת תודה על תשומת הלב.

<והיב חביש: אבל תרשו לי בכמה משפטים להבהיר את הנקודה שכל תושב דרוזי מרגיש אותה במדינת ישראל.

<והיב חביש: היישוב ירכא היה 33,450 דונם.

<והיב חביש: תחום השיפוט שלו היום – 15,300 דונם.

<והיב חביש: וזה גורלו של כל ישוב דרוזי במדינת ישראל.

<והיב חביש: האדמות שלנו נגזלו מתחום השיפוט שלנו, וזה סיפור בפני עצמו.

<והיב חביש: דבר נוסף: ישנה מדיניות מכוונת, ואני אוכיח את זה בכמה משפטים.

<והיב חביש: אם אנחנו מדברים על אזור תעשייה ותעסוקה ליישובים הדרוזים, במיוחד לבנות, אז כולכם יודעים את המצב, וזה גורם לאוכלוסייה הדרוזית להיות אוכלוסייה ענייה.

<והיב חביש: ואם ישנם כאלה שמתפרנסים, אז לוקחים את זה, כמו דלת מסתובבת, מהצד השני – בקנסות, ובהרבה דברים כאלה.

<והיב חביש: אז הפכתם אותנו לאסירים: כשלא מרחיבים את המתאר, אנחנו מתחילים לבנות אחד מעל השני.

<והיב חביש: דבר שני, הפכתם אותנו לעניים.

<והיב חביש: דבר שלישי, הפכתם אותנו לאוכלוסייה בעלת איכות חיים הכי נמוכה במדינת ישראל, שזה משפיע גם על מערכת החינוך, גם על הרווחה, גם על הכול.

<והיב חביש: אז אם אנחנו מסתכלים על המכלול, אנחנו האוכלוסייה הכי חלשה במדינת ישראל, למרות שכל ההתחייבויות שלנו כאזרחים טובים – הוכח בכל המקומות ובכל הזמנים שאנחנו, מגיע לנו להיות חלון הראווה של מדינת ישראל, אם מדינת ישראל מדברת על דו-קיום, ועל זכות לחיות בה לכל העדות במיוחד.

<והיב חביש: אני רוצה ממש להגיד לך בפירוש, ואני פונה פה, עכשיו, לראשי הרשויות החדשים: את המצב הזה - - -.

<והיב חביש: יודעים שנעשו הרבה מאמצים והרבה תודות לחברי כנסת, כמו חבר הכנסת חנא סוייד, שהוא בא, ומבקר, ובודק.

<והיב חביש: כאיש מקצוע - - -.

<והיב חביש: ידוע לנו שישנם הרבה מאמצים, במיוחד מכיוונו של שר הפנים, במגמה לפתור את הבעיה.

<והיב חביש: וידוע לנו שישנם מנהלי מחוזות, שניים, שהם קרובים לעדה הדרוזית.

<והיב חביש: אבל הסך הכול, לא - - -

מירי רגב: אין פתרון.

<והיב חביש: אין פתרון.

<והיב חביש: אז לכן אני מכריז על זה - - -

מירי רגב: - - - יותר מדי מאמצים, אבל בתכלס התוצאות לא באות.

<והיב חביש: אני מכריז על זה חד-משמעית.

<והיב חביש: אני מאוד מכבד את מה שקבעת.

<והיב חביש: קבעת שלושה חודשים?

<והיב חביש: ניתן לך שלושה חודשים.

<והיב חביש: אם לא יהיה פתרון לבעיה הזו תוך שלושה חודשים – להקפיא את כל הליכי המשפט; כי אני אגיד לך מה קורה בהליך משפטי: אם את מקבלת צו להרוס ואת לא הורסת, מה קורה?

<והיב חביש: את הופכת להיות עבריינית, הפרת צו שיפוטי, וזה קלון.

<והיב חביש: אז הפכו כל תושבינו עם קלון.

<והיב חביש: אז זו בעיה שאי אפשר לחיות.

<והיב חביש: אני פה פונה לראשי הרשויות: אני הולך להכריז בירכא על אוטונומיה פנימית בכל נושא התכנון והבנייה.

<והיב חביש: אני הולך להנפיק היתרי בנייה לכל תושבי ירכא.

<והיב חביש: כל אלה שבנו ללא היתר, אני הולך להנפיק את זה.

<והיב חביש: אם אתם רוצים אותנו עבריינים, אז אני רוצה להיות עבריין מספר אחת בירכא.

<והיב חביש: אז תנו לי להיות העבריין והתושבים יקבלו.

<והיב חביש: וכפי שנעשה, אני אגיד לך גם איפה זה נעשה: זה נעשה במטה אשר.

<והיב חביש: ראש מועצת מטה אשר הנפיק היתרי בנייה לתושבי כליל.

<והיב חביש: גם הליך לא חוקי.

מירי רגב: אתה לא מצפה שאני אתן לך גיבוי להליך - - -

<והיב חביש: אני לא רוצה לגיטימציה.

מירי רגב: אני מבינה את מה שאתה אומר.

מירי רגב: אני מבינה בדיוק את מה שאתה אומר, ואנחנו צריכים לתת לזה פתרון ומהר.

<והיב חביש: מודה לך.

מירי רגב: מאה אחוז.

<והיב חביש: ואני אומר לך: והיב חביש קיבל את הלגיטימציה שלו מתושבי ירכא, ואני בטוח שאני לא רוצה להיות עבריין, ולא רוצה לקחת את החוק לידיים.

<והיב חביש: אבל אני אומר לך: ניתן את ההזדמנות - - -

מירי רגב: מר והיב חביש, אני לא רוצה לנצל את תעודת המבקר הרשמי שלי בבתי סוהר לגביך.

<והיב חביש: אם זו המטרה – לקחת את הנושא לידיים, לפתור את הבעיה - - - בבית סוהר זה כבוד גדול בשבילי.

<והיב חביש: תודה.

מירי רגב: מאה אחוז.

מירי רגב: בסדר.

מירי רגב: מר והיב חביש, אני מבינה בדיוק את מה שאתה אומר, וזה גם יהיה הסיכום שלי.

מירי רגב: ואנחנו, עוד לפני שלושה חודשים, נקיים דיון בעניין הזה.

<והיב חביש: מודה לך.

מירי רגב: תיכף היועצת המשפטית שלי גם תקבל משימה בנושא הזה.

מירי רגב: ראש מועצת פקיעין, בבקשה.

מירי רגב: ולאחר מכן, ראש מועצת ינוח-ג'ת.

מירי רגב: ואחרי השלישי, אתה, חבר הכנסת חנא סוייד.

חנא סוייד: אני לא.

מירי רגב: אוקיי.

<ג'אזי פארס: תודה על הארגון ותודה לכולם.

<ג'אזי פארס: אני גר בכפר פקיעין, וידוע לכם שכפר פקיעין נמצא על שטח שיפוט של 5,400 דונם מאז 1968.

<ג'אזי פארס: אז האוכלוסייה מנתה 2,500 אנשים, והיום אנחנו 5,500.

<ג'אזי פארס: בשנת 1980 הוקמה שכונת החיילים המשוחררים.

<ג'אזי פארס: והיום הצורה הגאוגרפית של הכפר זה שלושה גושים שזה - - -

מירי רגב: תדבר אל שישמעו אותך, כי זה בתמליל.

מירי רגב: מה אתה אומר?

<ג'אזי פארס: מבחינה גאוגרפית הכפר בנוי בעצם בשלושה מקומות: פקיעין הישנה, פקיעין המערבית, ושכונת החיילים המשוחררים.

<ג'אזי פארס: כאשר המרחק בין כל גוש לגוש זה בערך שלושה קילומטר.

<ג'אזי פארס: אין רצף טריטוריאלי בין המקומות.

<ג'אזי פארס: מאז שנת 2003 קיבלנו 56 מגרשים, שחולקו בשכונת החיילים המשוחררים.

<ג'אזי פארס: ובשנה מתחתנים אצלנו בערך, בממוצע, 30 בחורים דרוזים, ובערך 10, 15 בחורים נוצרים.

<ג'אזי פארס: זאת אומרת, יש לנו בשנה 400 אנשים שמתחתנים.

<ג'אזי פארס: במשך עשר שנים זה 400 חלקות שאנחנו צריכים, ואנחנו קיבלנו 56.

<ג'אזי פארס: עכשיו, הצורה הגאוגרפית של הכפר היא צורה קשה מאוד.

<ג'אזי פארס: מקומות הבנייה הם קשים מאוד.

<ג'אזי פארס: צריך לבנות קומות כדי להגיע לכביש.

<ג'אזי פארס: שם - - - של ממש תהום באזור של החיילים המשוחררים, וצריכים לשלם המון כסף כדי לבנות, כדי להגיע לבסיס.

<ג'אזי פארס: כמובן, המגרשים האלו הם יקרים, גם אלו שמקבלים אותם.

<ג'אזי פארס: ואתם יודעים, אלו, רוב החבר'ה - - -

מירי רגב: משלמים גם על הפיתוח או שהפיתוח שם, בגלל שזה הפריפריה זה נכלל?

<קריאה: ודאי, ודאי.

<ג'אזי פארס: ודאי.

חמד עמאר: משלמים, משלמים - - -

<ג'אזי פארס: משלמים על הפיתוח.

<קריאה: משלמים.

חמד עמאר: משלמים.

באסל גטאס: במחיר המגרש זה כלול.

באסל גטאס: כלול.

מירי רגב: כן.

<ג'אזי פארס: המצב הסוציו-אקונומי נמוך מאוד אצל כולם.

<ג'אזי פארס: אלו חבר'ה אחרי צבא.

<ג'אזי פארס: חבר'ה שצריכים ללמוד או אחרי לימודים.

<ג'אזי פארס: זו בעיה מאוד רצינית.

<ג'אזי פארס: וחוסר הרצף הטריטוריאלי בתוך הכפר בעצם גם גורם לכמה בעיות: יש אנשים שהם שייכים למעלה יוסף, שהם גרים בסמוך לכפר.

<ג'אזי פארס: שהכפר נותן להם את השירות והם לא משלמים ארנונה לכפר, כי מבחינה חוקית הכפר לא יכול לגבות מהם וגם מעלה יוסף לא גובה מהם.

<ג'אזי פארס: זה בעצם עושה בעיה מאוד-מאוד רצינית.

מירי רגב: מר שוקי אמרני, בעניין הארנונה לפקיעין, פה זה עניין ממש שלכם, משרד הפנים, שאתם יכולים לבדוק את זה נקודתית ולתת לזה מענה.

<שוקי אמרני: כן.

מירי רגב: לאותם תושבים שהם בין פקיעין לבין מעלה יוסף.

מירי רגב: זו סוגיה שממש יושבת אצלכם.

<שוקי אמרני: נכון.

<ג'אזי פארס: אני חושב שהטיפול הכי טוב זה לעשות רצף טריטוריאלי בין שלושת המקומות, ואז כל הבעיות האלה נפתרות.

<ג'אזי פארס: זה דבר, לדעתי, אלמנטרי שחייבים לעשות אותו.

מירי רגב: טוב.

<ג'אזי פארס: רק דבר אחד, מה שאמר חבר הכנסת חמד עמאר בקשר לריבוי: הריבוי הטבעי שלנו הוא נמוך מאוד, כי אנשים לא רוצים להתחתן כי אין להם איפה לגור.

<ג'אזי פארס: ואנשים עוזבים את הכפר.

<ג'אזי פארס: ואנחנו, התפקיד שלנו גם לשמור על העדה.

<ג'אזי פארס: הבנות שלנו, אתם יודעים, לא יכולות לצאת החוצה.

<ג'אזי פארס: החבר'ה יוצאים החוצה.

<ג'אזי פארס: זה עושה לנו בעיה סוציאלית קשה מאוד.

<ג'אזי פארס: אנחנו מבקשים באמת שניקח את הדברים ברצינות.

<ג'אזי פארס: המצב הוא ממש על הסף.

מירי רגב: מאה אחוז.

מירי רגב: מאה אחוז.

מירי רגב: תודה רבה לך.

מירי רגב: ראש מועצת ינוח-ג'ת; ולאחר מכן, מרר.

<מעדא חסבאני: בוקר טוב לכולם.

מירי רגב: בוקר אור.

<מעדא חסבאני: אז, אל"ף, אני מצטרף לדבריו של ידידי, ראש מועצת ירכא, ומחזק את המשפטים שסיים בהם.

<מעדא חסבאני: ועל מנת שבאמת לא יהיה היחיד, היות והקדים אותי בדיבור, אז כנראה גם אצטרף אליו.

<מעדא חסבאני: - - - שיש שניים באמת במעצר ולא אחד.

<מעדא חסבאני: שלפחות שם נוכל לשוחח אחד עם השני.

<מעדא חסבאני: לצערי, זה דיון שני שאני מגיע לכנסת תוך עשרה ימים על הבעיה הזו.

<מעדא חסבאני: פעם אחת בוועדת הכלכלה, וזו הפעם השנייה.

<מעדא חסבאני: ואני מלווה את הבעיה של הדיור במגזר, בכפר שלי, מזה כלא פחות מחמש, שבע שנים.

<מעדא חסבאני: ולצערי, אנחנו אימצנו פה; נראה לי, הכנסת אימצה לעצמה את תורת הכדרור, ועושה את זה ברמת מיומנות ראויה לציון באמת, ולהערכה.

<מעדא חסבאני: ואם אתה בודק עניינית מה התוצאה, מה התוצר שאנחנו מקבלים לפתרון בעיה, שלהבנתי כולם מאמינים, למרות שלא קוראים לילד בשמו: בעיה לאומית.

<מעדא חסבאני: שפוגעת בחברה הדרוזית בצורה בלתי רגילה.

<מעדא חסבאני: גורמת לה נזקים אדירים.

<מעדא חסבאני: התוצאה הסופית היא כלום.

<מעדא חסבאני: פשוט כלום.

<מעדא חסבאני: אפס.

<מעדא חסבאני: זו התוצאה.

<מעדא חסבאני: ואני שואל את עצמי באמת:

<מעדא חסבאני: אם זו התוצאה שאנחנו מקבלים במעורבות כל כך אינטנסיבית, של כל כך הרבה אנשים, כל כך הרבה שרים; שהם לא יכולים להסתכל אחורה כי אי אפשר להפנות את האחריות למישהו אחר, כי היא רובצת על הכתפיים, והתוצאה היא כזו אפס, משהו פה קורה, מדבר בעד עצמו.

<מעדא חסבאני: והשאלה לאן?

<מעדא חסבאני: לאן אנחנו הולכים פה?

<מעדא חסבאני: וגם נניח שיאשרו תכנית מתאר עכשיו.

<מעדא חסבאני: האבסורד הוא שגם אם תאושר תכנית מתאר, התקנון של תכנית המתאר זה אסון לאומי.

<מעדא חסבאני: אסון לאומי במלוא מובן המילה.

<מעדא חסבאני: ומי שניסח אותו – זה מנותק לחלוטין מהמציאות.

<מעדא חסבאני: פשוט מנותק.

<מעדא חסבאני: וכנראה התהום הזו בין מה שקרוי מדינת ישראל שיושבת בתל אביב ובירושלים – אני מחבר את ירושלים כי זה הכנסת פה – לבין הפריפריה הוא כזה נתק עמוק ותהומי.

<מעדא חסבאני: אפילו לא תופסים על מה מדברים.

<מעדא חסבאני: לא תופסים על מה מדברים ומה כותבים, ואם אני אגיד לכם חלק מהתקנון?

<מעדא חסבאני: אני בהלם.

<מעדא חסבאני: כלומר, איך אפשר לכתוב כאלו דברים?

<מעדא חסבאני: איך אפשר להנחות כאלו הנחיות בתקנון של תכנית מתאר שבאה לתת מענה ליישוב וכולי?

<מעדא חסבאני: אני אתייחס אליה תיכף בכמה נקודות.

<מעדא חסבאני: הדבר השני: אם יש בעיה כזו, התהליך הבירוקרטי – יכול להיות שהוא כל כך ארוך?

<מעדא חסבאני: ב-2002 מופקדת התכנית של ינוח – ניתן את הדוגמה של ינוח, רק לשם ההמחשה.

<מעדא חסבאני: אנחנו רואים את הדיון בוועדה המחוזית בנובמבר 2009.

<מעדא חסבאני: אנחנו רואים את הפרסום בנובמבר 2011.

<מעדא חסבאני: אנחנו רואים אחרי זה את ההתנגדויות במרץ 2013.

<מעדא חסבאני: ואנחנו רואים את ההתייחסות המחוזית באוקטובר 2013.

<מעדא חסבאני: דרך אגב, התכנית הזו אמורה לתת מענה לתושבי ינוח-ג'ת למימוש עד 2020.

<מעדא חסבאני: אנחנו ב-2013 ומתי?

<מעדא חסבאני: על מה מדברים פה בדיוק?

<מעדא חסבאני: על מה מדברים?

<מעדא חסבאני: אם התכנית אושרה ב-2020, איך אפשר להפנות אצבע ולהגיד: אנשים עבריינים?

<מעדא חסבאני: באיזו זכות עושים את זה בכלל?

<מעדא חסבאני: מה פתאום שיקראו לנו עבריינים?

<מעדא חסבאני: שהתכנית שלנו שהפקדנו, והלכנו בתהליך סדור, נכון, וב-2020 לא נקבל את האישור.

<מעדא חסבאני: אז מה יקרה ב-2040 באמת?

<מעדא חסבאני: תראו, אני אכנס לתקנון.

<מעדא חסבאני: מה זה איחוד וחלוקה?

<מעדא חסבאני: רשום.

<מעדא חסבאני: בהסכמה או בלי הסכמה של הבעלים.

<מעדא חסבאני: עולה על הדעת עכשיו שיש שכונות; כלומר, יש מקומות קיימים כבר.

<מעדא חסבאני: אתה רוצה שנעשה תכנית חלוקה, איחוד וחלוקה למקומות קיימים?

<מעדא חסבאני: אנשים גרים.

<מעדא חסבאני: אתה רוצה שנבוא ונדבר על בעלות פרטית, אדמות חקלאיות בבעלות פרטית?

<מעדא חסבאני: נבוא ונדבר על איחוד וחלוקה.

<מעדא חסבאני: ועוד מה?

<מעדא חסבאני: לקבוע מראש את הקריטריון של גודל המגרש – 500 מטר.

<מעדא חסבאני: נניח שיש לי 500 מטר.

<מעדא חסבאני: באיחוד וחלוקה אני אמור לאבד את החלק היחסי, יישארו לי 300 מטר.

<מעדא חסבאני: מה אני עושה איתם באמת?

<מעדא חסבאני: מי הסכים לזה בכלל?

<מעדא חסבאני: עולה על הדעת שזה יקרה?

<מעדא חסבאני: אנשים פשוט מנותקים.

<מעדא חסבאני: מדברים איתך מהאולימפוסים עליו, וכאילו הם הורידו הנחיות שזה יקרה.

<מעדא חסבאני: עכשיו, באים לקבוע לך הנחיות לתכנון ובנייה.

<מעדא חסבאני: מה קובעים?

<מעדא חסבאני: חומה בקצה דירה, בדירת קצה.

מירי רגב: בוא רק תסכם את הדבר הכי חשוב מבחינתך, כי אני רוצה לתת לעוד אנשים לדבר.

<מעדא חסבאני: אני אסכם.

<מעדא חסבאני: רגע, סליחה, גברתי היושבת הראש, אנחנו באנו לפה, ואני אגיד לך את האמת, אנחנו גם טעונים מעוצמת הכאב, ואין לנו תשובה, ולא יכולים להסתכל לילדים שלנו בעיניים.

מירי רגב: אני מבינה אותך.

<מעדא חסבאני: וזו בדיוק הסיבה שאנחנו באים לפה.

מירי רגב: אני מבינה אותך.

מירי רגב: אתה לא היחיד, דרך אגב.

<מעדא חסבאני: אני לא היחיד.

<מעדא חסבאני: אז מה?

מירי רגב: גם ראשי הערים בכל הארץ מגיעים לפה הרבה יותר, דרך אגב.

<מעדא חסבאני: מאה אחוז.

<מעדא חסבאני: עכשיו, מה זה דירת קצה, דרך אגב, שהיא מוקפת חומה?

<מעדא חסבאני: מה, אנחנו בונים את הגטו העתידי?

<מעדא חסבאני: מה קורה פה?

<מעדא חסבאני: מה זה לתחם?

<מעדא חסבאני: אתה רוצה לנתק אותי מהשטח שלי?

<מעדא חסבאני: אני חקלאי.

<מעדא חסבאני: אני פלאח.

<מעדא חסבאני: נולדתי - - - פלאח, ואני רוצה להישאר פלאח.

<מעדא חסבאני: מה פתאום?

<מעדא חסבאני: מה זה החומות האלה מסביב?

<מעדא חסבאני: מי יקים את זה בכלל?

<מעדא חסבאני: מה זה מתנים?

<מעדא חסבאני: שימו לב מה קורה בכנסת הזאת.

<מעדא חסבאני: אתה צריך לקבוע מועד, בתכנית לקבל היתר, להתחבר לנקודת ביוב.

<מעדא חסבאני: הביוב הוא בתאגיד.

<מעדא חסבאני: התאגיד אין לעצמו את הסמכות.

<מעדא חסבאני: התאגיד בכלל מנותק מהעולם, בשלו.

<מעדא חסבאני: עוסק ברכב, ובתנאי שירות, ובכסף שלנו.

<מעדא חסבאני: ואחרי זה אנחנו צריכים להתחייב.

<מעדא חסבאני: איך אני יכול להתחייב על כזה דבר?

<מעדא חסבאני: איך?

<מעדא חסבאני: ומחייבים אותך בפתרון קצה.

<מעדא חסבאני: עכשיו, בכלל, רוצים אדריכל נוף, וקבעו שם ציפוי קירות באבן.

<מעדא חסבאני: באמת?

<מעדא חסבאני: אני במודל ירושלים עכשיו.

<מעדא חסבאני: הגענו לירושלים.

<מעדא חסבאני: בשמחה.

<מעדא חסבאני: באמת.

<מעדא חסבאני: אין לנו כסף לבנות את הדירה, אתם רוצים שנצפה גם קירות באבן, ואדריכל נוף?

<מעדא חסבאני: איך זה עולה על הדעת?

<מעדא חסבאני: ואם אני מחבר לזה את המצב הסוציו-אקונומי, אז הבעיה באמת בשיאה.

<מעדא חסבאני: המימון: מי יעשה את התכניות המפורטות?

<מעדא חסבאני: מי זה?

<מעדא חסבאני: מי אמור לממן?

<מעדא חסבאני: מי אמור את תכנית האיחוד וחלוקה?

<מעדא חסבאני: מי?

<מעדא חסבאני: מגיש את התכנית?

<מעדא חסבאני: מי זה?

<מעדא חסבאני: קובעים לך דרכים.

<מעדא חסבאני: דרך אגב, בתוך - - - היישוב הקיים, הדרכים, מחויבת נסיגה מהקו של שלושה מטר.

<מעדא חסבאני: עכשיו, בחדש – חמישה מטר.

<מעדא חסבאני: איך מתחברת שכונה חדשה עם שכונה קיימת?

<מעדא חסבאני: זה שלושה וזה חמישה.

<מעדא חסבאני: איך?

<מעדא חסבאני: מישהו יסביר לי מה ההיגיון.

<מעדא חסבאני: איך?

מירי רגב: אוקיי, משפט אחרון.

<מעדא חסבאני: משפט אחרון.

<מעדא חסבאני: דרך אגב, אני רוצה לעדכן אותך ולבשר פה שיש שיפור, דרך אגב, בסוגיה של הקנסות.

<מעדא חסבאני: היינו בוועדת הכלכלה לפני שבוע.

<מעדא חסבאני: באמת העלינו את הסוגיה של הקפאת ההליכים וכולי.

<מעדא חסבאני: חל שיפור.

<מעדא חסבאני: יפה.

<מעדא חסבאני: מה השיפור?

<מעדא חסבאני: שכבוד הממונה על הוועדה המקומית לתכנון ובנייה, שעד עכשיו נתן עבירות או הגיש כתבי עבירה נגד סעיף 206.

<מעדא חסבאני: עכשיו גם מוסיף, אחרי שנה מגישים עבירה בגין סעיף 210.

<מעדא חסבאני: שם על 30 אלף שקל.

<מעדא חסבאני: עכשיו, קונסים אותו ב-50 אלף שקל ומעלה.

<מעדא חסבאני: תראי את השיפור.

<מופק טריף: שני מיליון שקל.

<מופק טריף: שני מיליון שקל.

<מעדא חסבאני: את מבינה מה קורה פה?

<מעדא חסבאני: מה האבסורד הזה?

מירי רגב: וגם 210 על מאתיים - - -

<מעדא חסבאני: סעיף 210 לחוק הבנייה, תכנון ובנייה.

<מעדא חסבאני: זה השיפור, דרך אגב.

<מעדא חסבאני: זה השיפור עכשיו, אצלנו.

<מעדא חסבאני: חל שיפור.

מירי רגב: אם עד עכשיו הם קיבלו על עבירה של בנייה ללא היתר, ועכשיו על הבנייה ללא היתר – של?

<קריאה: שימוש במבנה ללא היתר.

מירי רגב: שימוש במבנה ללא היתר.

<מעדא חסבאני: זה שימוש בהיתר, על מנת שיוסיפו עוד משהו לעבירה.

<מעדא חסבאני: עוד.

<מעדא חסבאני: לסחוט עוד יותר את הלימון.

מירי רגב: תן לי רגע, אני רוצה לסכם את זה.

מירי רגב: זה נושא חשוב שהוספת.

מירי רגב: משפט אחרון.

<מעדא חסבאני: עכשיו, אני מברך את השר ואת המנכ"ל על ההחלטה להקים את הצוות הזה.

<מעדא חסבאני: אני מקווה שהצוות הזה לא יתמחה בכדרור, יתמחה בעשייה בהבקעה.

<מעדא חסבאני: יבקיע מהר את השער.

<מעדא חסבאני: אבל הייתי מבקש לצרף לצוות הזה מישהו מהמגזר שמכיר את הבעיות, מכיר את האופי, מכיר.

<מעדא חסבאני: ייצור את החיבור הזה.

<מעדא חסבאני: שלא לדבר – מישהו מדבר בירושלים משהו, ומה שקורה בינוח-ג'ת זה משהו אחר לגמרי, שביניהם אין שום מפגש.

<מעדא חסבאני: תודה.

מירי רגב: מאה אחוז.

מירי רגב: אוקיי, תודה רבה לך.

מירי רגב: ראש מועצת מרר, בבקשה.

<זיאד דגש: טוב, בוקר טוב לכולם.

<זיאד דגש: תודה לך על הדיון, על - - -.

<זיאד דגש: תודה לחברי הכנסת.

<זיאד דגש: תודה לשייח.

<זיאד דגש: הבעיות כמעט דומות בכל היישובים.

<זיאד דגש: במרר כבר תכנית המתאר, תתפלאו לשמוע, מ-1998.

<זיאד דגש: עד עכשיו זה מתגלגל.

<זיאד דגש: אנחנו הכנסנו את התכנית לאיחוד וחלוקה.

<זיאד דגש: אני לא יודע מתי זה כבר הסיום הזה של התכנית.

<זיאד דגש: אני כבר צופה בעיות עם התושבים.

<זיאד דגש: ואני לא יודע כמה זמן ייקח - - - שלוש-ארבע שנים.

<זיאד דגש: לא יודע.

<זיאד דגש: בקשר לבנייה הבלתי חוקית: כבר מעל 200, 200 ומשהו בניינים ללא היתרים.

<זיאד דגש: אני מצטרף לחבר'ה, גם כן, פה, כל הבעיות שהעלו.

<זיאד דגש: הבעיה הבוערת שלנו, כראשי רשויות חדשים – אני חדש-ישן.

<זיאד דגש: הייתי גם בקדנציה, לא שעברה, לפני כן – ואני טיפלתי בגיוס הכספים של התכנית, אבל - - -

מירי רגב: של החלוקה וההפרדה?

<זיאד דגש: כן.

מירי רגב: אתם בעצם באותה בעיה של ינוח-ג'ת.

<זיאד דגש: כן.

<זיאד דגש: איחוד וחלוקה.

<זיאד דגש: כן.

<זיאד דגש: ולצערי, היום אני רואה את התכנית.

<זיאד דגש: אני אתמול דיברתי עם המהנדס – זה ייקח עוד שלוש-ארבע שנים.

<זיאד דגש: אני לא יודע אם זה ייפתר גם.

<זיאד דגש: אז כל הבעיות כמעט דומות בכל היישובים.

<זיאד דגש: הפכו את התושבים שלנו כבר לעבריינים.

<זיאד דגש: עברייני בנייה.

<זיאד דגש: חייל שמשתחרר, רוצה לבנות, רוצה להתחתן; זה אחרי הלימודים, אם יש לימודים בכלל – יש לו את הלימודים, אם יש אפשרות.

<זיאד דגש: אז בעיה קטסטרופלית הולכת ומתרחבת אצלנו ביישוב.

<זיאד דגש: זה דומה בכל המגזר.

<זיאד דגש: להזכיר, אנחנו ישוב מעורב בשלוש עדות.

<זיאד דגש: מה אני אגיד לך, העניין של הבנייה כבר הולך להתפוצץ בכל היישוב.

<זיאד דגש: לא יודע איך אנחנו נפתור את הבעיה הזו.

<זיאד דגש: הבעיה העיקרית אצלנו כראשי רשויות, הבעיה העיקרית עכשיו – רק לטפל בתכניות המתאר.

<זיאד דגש: זה הכי חשוב.

<זיאד דגש: הכי חשוב עכשיו.

<זיאד דגש: אז כל החבר'ה העלו כבר בעיות דומות.

<זיאד דגש: אני מבקש, כמה שאפשר להתחיל.

<זיאד דגש: באמת להתחיל.

<זיאד דגש: להתחיל כבר לטפל בבעיה הזו, שכבר שנים על גבי שנים זה הולך, וכל פעם נכנסת כנסת חדשה, ועוד פעם ועוד פעם מדברים על זה, ועד עכשיו לא נפתר כלום.

מירי רגב: מאה אחוז.

<זיאד דגש: תודה לכם.

מירי רגב: תודה רבה לך.

מירי רגב: ראש מועצת אבו-סנאן, בבקשה.

מירי רגב: לאחר מכן, אחרון הדוברים האזרחיים לפני חברי הכנסת זה נציג השלטון המקומי.

מירי רגב: אתה רוצה לדבר גם, מר סלאח סלאח?

מירי רגב: אבל ממש קצר.

מירי רגב: - - - חברי הכנסת.

מירי רגב: ואני רוצה לאפשר פה, לתת תשובות, כדי שנראה איך אנחנו ממשיכים הלאה.

מירי רגב: וגם מר סאהר איסמעיל, עוד כמה מילים.

מירי רגב: אבו-סנאן, בבקשה.

<נוהאד משלב: בוקר טוב לכולם.

<נוהאד משלב: תודה, גברתי היושבת-ראש.

<נוהאד משלב: אני רוצה לברך את חברי הכנסת, גם חבר הכנסת חנא סוייד, והחבר שאני לא מכיר את השם שלו.

<קריאות: באסל גטאס.

<נוהאד משלב: ושייח מופק טריף, גם כן.

<נוהאד משלב: וחבריי, עמיתיי, מהמועצות, החדשים והוותיקים.

<נוהאד משלב: אני מייצג את היישוב אבו-סנאן.

<נוהאד משלב: אבו סנאן יושב על 6,500 דונם.

<נוהאד משלב: פעם היה 100 אלף דונם, אבל צמצמו ל-6,500.

<נוהאד משלב: זה לא מה שאני בא לפתור עכשיו – למה היה 100 אלף דונם, ולמה עכשיו 6,500 דונם.

<נוהאד משלב: אבל אבו-סנאן נמצא במצב סוציו-אקונומי 3 – מהנמוכים.

<נוהאד משלב: כמו שהזכיר אחד החברים, אני ראש מועצה חדש-ישן, כמו שאמר חברי.

<נוהאד משלב: ואנחנו מתמודדים – מצליחים פה, מפסידים פה, ראשי הרשויות.

<נוהאד משלב: ובאים ככה, פותחים את העיניים, מוצאים עצמנו באותן בעיות שהיו לפני שנים או בקדנציה הקודמת או שלפני הקדנציה הקודמת.

<נוהאד משלב: היישוב שלי, יש לו מפעל ארנונה, שבקושי הוא מתקיים, המפעל הזה.

<נוהאד משלב: יש לי אזור תעשייה עם שלוש נגריות.

<נוהאד משלב: גם שלוש הנגריות לא יכולות לשלם את הארנונה כי מצב העבודה לא הכי טוב אצלם.

<נוהאד משלב: לכן, אני לא רוצה להאריך הרבה.

<נוהאד משלב: מסכים עם כל חבריי, עם כל מילה שאמרו, כמובן.

<נוהאד משלב: ואני מבקש לטפל בסוגיה המשפטית, בהיתרי הבנייה.

<נוהאד משלב: כל אחד – כמו שאמר גם כן אחד החברים – הוא לא פלש, לא גלש.

<נוהאד משלב: הוא בונה באדמה שלו, שמלפני מאות שנים.

<נוהאד משלב: זו אדמה שלו.

<נוהאד משלב: אז אנא ממכם, אני מבקש להקפיא את כל המשפטים, כדי שהתושבים בעזרת הממונים – שר הפנים; לתת אפשרות לשני ממוני המחוז, ולתת להם גיבוי.

<נוהאד משלב: וגם יש להם רצון עז, גם לצאת מהבעיה ולפתור אותה.

<נוהאד משלב: ולא נחכה עד הקדנציה הבאה, עד המפלגה הבאה, שתשב בשלטון, עם כל הכבוד.

<נוהאד משלב: אבל לפתור את הבעיה, לפתח את היישובים שלנו.

<נוהאד משלב: ותודה רבה לכם.

מירי רגב: מאה אחוז.

מירי רגב: תודה רבה לך.

מירי רגב: נציג השלטון המקומי, רק בקיצור-בקיצור, כי באנו לשמוע את גורמי המקצוע.

מירי רגב: בקיצור, ולא לחזור על דברי אחרים.

מירי רגב: בבקשה.

<נביה נאסר אל דין: בקיצור מאוד.

<נביה נאסר אל דין: אני רוצה רק לחדד נקודה אחת: התנהלות ועדות התכנון המרחביות והמחוזיות היא בדיוק שקבעה את המדיניות להראות שבני העדה הדרוזית הם עבריינים, במקום להציג - - - חלופות על מנת לפתור את הבעיה.

<נביה נאסר אל דין: אנחנו לא פעם ראשונה שמתכנסים כאן.

<נביה נאסר אל דין: זאת לא הוועדה הראשונה שהיא - - -

מירי רגב: רגע, אתה אומר כאן אמירה שבעצם הוועדות המחוזיות בהתנהלות שלהן והוועדות המרחביות בהתנהלות שלהן הפכו את התושבים לעבריינים.

מירי רגב: זה מחויב הסבר.

<נביה נאסר אל דין: הוועדות המחוזיות והמרחביות - - - גברתי, להציג תכניות איך לפתור את הבעיה כואבת הזאת במגזר הדרוזי.

<נביה נאסר אל דין: מרכז השלטון המקומי עשה סקר.

<נביה נאסר אל דין: אנחנו רואים שכל תכניות המתאר של כל היישובים וגם המפורטות הן ותיקות מאוד.

<נביה נאסר אל דין: לא עולות היום על בקשות של היישוב הדרוזי.

<נביה נאסר אל דין: ואם אנחנו נמשיך במצב הזה, יבוא יום וגם הרחוב והקהילה תתפוצץ.

<נביה נאסר אל דין: לכן, אנחנו מבקשים פתרון.

מירי רגב: אוקיי.

מירי רגב: מר סלאח סלאח – קצר, ואז חברי הכנסת.

<סלאח סלאח: משפט אחד: אני רציתי לדבר על ההנחיה שניתנה לאחרונה לוועדות התכנון לא לקבל תיק בנייה אם האדמה לא רשומה על שם מגיש התכנית, למרות שהוא קיבל אותה בירושה.

<סלאח סלאח: זה ממש, מקשים על האנשים לקבל היתרים.

<סלאח סלאח: רק השבוע נתקלתי בחמישה חבר'ה שהלכו להגיש תכניות, וועדת התכנון לא הייתה מוכנה לקבל את התיקים.

חמד עמאר: לא, דווקא הנקודה הזאת, אני דיברתי עם מר אלכס שפול - - -.

חמד עמאר: מר סלאח סלאח, אני דיברתי עם מר אלכס שפול בנושא הזה, והוא אמר לי: אם אתה מחתים את האנשים – נכון, מר אלכס שפול – להחתים את האנשים.

חמד עמאר: לא חייב - - -

<סלאח סלאח: החתימו ולא קיבלו את התיקים.

<קריאה: לא קיבל את זה.

חמד עמאר: מר אלכס שפול, הנה, אתה יכול לתת תשובה לזה, כי אמרת לי אם חותמים, פותרים את הבעיה.

<מופק טריף: הבעיה לא מר אלכס שפול.

מירי רגב: רגע, רגע.

מירי רגב: עזבו את מר אלכס שפול, כרגע.

<סלאח סלאח: לא מוכנים לקבל תיק אם האדמה לא רשומה על שם מגיש התכנית, אפילו שהוא קיבל אותה בירושה.

<קריאה: אם זה על אבא שלו הם לא מקבלים.

<קריאה: זו הכוונה.

<קריאה: אבא או סבא.

מירי רגב: אז מה, רוצים שאבא שלו יקום מהקבר?

<סלאח סלאח: ממש לא.

<סלאח סלאח: אנשים לא יכולים לקבל היתרים.

מירי רגב: מה הוא יעשה, אבא שלו, יקום מהקבר?

<קריאה: או סבא שלו.

מירי רגב: או סבא שלו.

מירי רגב: לא, באמת, אני שואלת.

<קריאות: - - -

מירי רגב: מר אלכס שפול, מה?

<קריאה: אפילו נתקלתי במקרה - - - היתר.

מירי רגב: טוב, מר סלאח סלאח, נתתי לך לדבר מילה אחרונה, הערת כאן את כולם.

מירי רגב: הבנו.

מירי רגב: אוקיי.

מירי רגב: חבר הכנסת חנא סוייד, ולאחר מכן חבר הכנסת באסל גטאס; ואחר כך, ראשונת הדוברים, כמובן, הגברת בינת שוורץ.

חנא סוייד: תודה רבה, גברתי היושבת ראש.

חנא סוייד: אני רוצה לברך אותך על העקביות והאומץ שאת מובילה את העניין הזה.

חנא סוייד: ואני רואה גם את הלחץ הפיזי המתון שאת מפעילה על אנשי המקצוע כאן.

חנא סוייד: אני מקווה מאוד שזה יועיל, בסופו של דבר.

חנא סוייד: אני גם רוצה לברך את ראשי הרשויות שנבחרו לאחרונה, ושהגיעו לכאן היום.

חנא סוייד: אני יודע שחלק מהם נוסע כבר מ-5:30 בשביל להגיע לנושא החשוב הזה.

חנא סוייד: אז זה רק מראה כמה שהעניין שבאו בגללו הוא כאוב והוא חשוב, ואנחנו צריכים לתת להם כתף.

חנא סוייד: אם כבוד השייח נותן תזה מנומקת, כמעט מקצועית, שמתכנן ערים לא יכול להגיש אותה, כאן, בנושא הזה, זה אומר שהנושא הזה כאוב והנושא הזה חשוב.

חנא סוייד: אנחנו כחברי כנסת, את כיושבת ראש ועדה, משרד הפנים – צריך לעבור משלב המילים, והדיבורים, וההצהרות וההבטחות לשלב של הפעולה, כי זה לא נושא חדש.

מירי רגב: נכון.

חנא סוייד: כפי שאמר חבר הכנסת חמד עמאר, אנחנו העלינו את הנושא הזה כמעט עם אותו קהל, רק ראשי המועצות התחלפו.

חנא סוייד: ולפני מספר שנים, אותן בעיות, אותם הדגשים, אותן הבטחות, עלו כאן.

חנא סוייד: אז אני חושב שהגיע הזמן שאנחנו נעבור את השלב הזה.

חנא סוייד: אני מאמין שאנחנו צריכים לעבוד כאן במקביל.

חנא סוייד: מצד אחד, לנקות את השולחן מתחלואי העבר; ולפלס דרך קדימה – איך אפשר לספק ליישובים האלו להתקדם.

מירי רגב: לצרכים שלהם.

חנא סוייד: לפלס קדימה, אני אתן לך דוגמה קטנה: את, עכשיו, גברתי, עוסקת ברפורמה של חוק התכנון והבנייה.

חנא סוייד: והיום מדברים על ועדות מקומיות לפי סעיף 18 ו-19.

חנא סוייד: למה לא תעלי אפשרות שבאחד היישובים הדרוזים הגדולים – נגיד, ירכא; זה ישוב שמתל אביב מגיעים לעשות עסקים בו.

חנא סוייד: לתת ועדה מקומית, נגיד.

חנא סוייד: ואז הוא ינפיק היתרי בנייה, והוא לא ילך לכלא, ולא תצטרכי לבקר אותו, וזו זכות.

חנא סוייד: והוא יודע לפתח את היישוב שלו.

חנא סוייד: את זה את יכולה לעשות היום.

חנא סוייד: היום.

מירי רגב: אתה בדיון היום תזכיר לי את זה.

חנא סוייד: אני אזכיר לך את זה.

חנא סוייד: אבל לנקות את השולחן.

חנא סוייד: ובשביל לא להגזים לא צריך להגיד: עכשיו, בכל היישובים הדרוזים נעשה.

חנא סוייד: לפחות, אחד.

חנא סוייד: ניקח אחד, תוסס, גדול.

חנא סוייד: יש בו בעיות אבל יש בו גם פוטנציאל פיתוח לעתיד.

חנא סוייד: עכשיו, לנקות את השולחן: אני הזכרתי את העניין של חיבורי חשמל.

חנא סוייד: אני חוזר ומדגיש: לא צריך חקיקה.

חנא סוייד: החקיקה קיימת.

חנא סוייד: צריך רק רצון טוב, מכתב וחתימה.

חנא סוייד: זהו.

מירי רגב: יטופל.

חנא סוייד: עכשיו, העניין של צווי הריסה וקנסות: אני מכיר בחורים, אני מכיר שלושה בחורים ממשפחה מבית ג'אן; דרך אגב, בבית ג'אן בית ספר תיכון הכי טוב בארץ, כן?

חנא סוייד: זה אומר שהמטריה היא טובה, כן?

חנא סוייד: רק שלושה אחים ממשפחה אחת נאסרו ובילו עונש מאסר, כמה חודשים, בבית סוהר.

חנא סוייד: למה?

חנא סוייד: כי הם עשו מה זה מעשה זוועה – הם בנו בית על האדמה שלהם.

באסל גטאס: 300 אלף שקל הקנס היה.

חנא סוייד: ופלוס קנסות, שעכשיו כבר מעלים אותם.

חנא סוייד: סדר גודל: לא מ-30 אלף שקל ל-40 אלף שקל – 300 אלף שקל.

חנא סוייד: בשלב הבא, בדיון הבא כנראה יהיה שלושה מיליון שקל.

חנא סוייד: אז אני אומר שבשביל זה, גברתי, יש לי הצעת חוק – אני הגשתי אותה כבר מספר פעמים; שתכנית שעברה הפקדה, כלומר, הוועדה המחוזית בעיקרון אישרה את התכנית, פלוס עוד מספר תנאים מצטברים, גברתי היושבת ראש.

חנא סוייד: במקרה כזה, אם התכנית מתעכבת רק בגלל בירוקרטיה, למה לא לתת היתרי בנייה?

חנא סוייד: הרי התכנית מאושרת, בעיקרון.

חנא סוייד: היא טובה, היא בסדר.

<קריאה: ובחוק יש כזה דבר – סעיף 97 - - -

באסל גטאס: כל החיים נתנו, כל הזמן נתנו היתרי בנייה כשעוד לא היו תכניות מתאר.

באסל גטאס: מה היה בשנות השבעים והשמונים?

מירי רגב: - - - מה שהוא אומר, כאן, בעניין הזה.

מירי רגב: עורכת-הדין ורד קירו-זילברמן, פה, בעניין הזה אני מבקשת, אני רוצה בעניין הזה להעלות - - -, עם ההיבטים שאמר כאן חבר הכנסת חנא סוייד, והוא צודק בעניין הזה.

מירי רגב: ושום סיבה של אדמה פרטית שלהם, שכבר התכנית הופקדה - - -

חנא סוייד: ועוד תנאים, ועוד תנאים.

חנא סוייד: זה לא רק תכנית שהופקדה.

חנא סוייד: אני חייב להגיד.

מירי רגב: עוד תנאים?

מירי רגב: בסדר, עורכת-הדין ורד קירו-זילברמן תדבר איתך, ואנחנו נכין מכתב ליועץ המשפטי לממשלה.

מירי רגב: נעביר את הצעת החוק?

חנא סוייד: אני מוכן, גברתי היושבת-הראש, כג'סטה, מכיוון שאת ציר בקואליציה, אני מוכן להעביר את הבעלות על הצעת החוק שלי אלייך, - -

מירי רגב: לא, לא, לא, לא.

מירי רגב: לכבוד הוא לי לחתום איתך פעם אחת על הצעת חוק משותפת.

חנא סוייד: אוקיי.

חנא סוייד: - - ולהעביר את זה רק בשביל שהאנשים האלה - - -

מירי רגב: פעם אחת שנעשה משהו טוב ביחד.

מירי רגב: לא, לא, לא, אני חותמת איתך על הצעת חוק משותפת.

חנא סוייד: עכשיו, רק משפט אחרון.

חנא סוייד: אני לא רוצה להאריך, יש הרבה דברים מה להגיד, באמת.

חנא סוייד: אבל אני רוצה פעם אחת לדבר בנושאים של תכנון ובנייה, דווקא ביישובים הדרוזים באמת ביושר, אני אגיד; ולתאם ציפיות.

חנא סוייד: לא ביושר, לתאם ציפיות.

חנא סוייד: תראי, כשמכינים תכנית מתאר ליישוב דרוזי אז מדברים על צפיפות בנייה של שש יחידות דיור, שבע יחידות דיור, חמש יחידות דיור.

חנא סוייד: זה לא יהיה.

חנא סוייד: התושבים לא מבינים את זה ולא מקבלים את זה.

מירי רגב: אז יבינו את זה.

מירי רגב: אבל יש דברים שהדרוזים צריכים גם - - -

חנא סוייד: לא, זה לא יקרה.

חנא סוייד: תוך עשר שנים זה לא יקרה.

חנא סוייד: עוד 20, 30 שנה.

מירי רגב: כולנו צריכים להתגמש בעניין הזה, חבר הכנסת חנא סוייד.

חנא סוייד: לא, לא, לא.

חנא סוייד: אז זהו, אז זה, אני שם את זה - - -

מירי רגב: כולנו בונים לגובה.

מירי רגב: גם הם צריכים לבנות לגובה.

חנא סוייד: אני שם את זה על השולחן - - -

מירי רגב: תשים את זה על השולחן.

מירי רגב: נפתור להם את הבעיות, נכין את התשתיות.

חנא סוייד: אוקיי.

חנא סוייד: זהו.

מירי רגב: אבל כמו שאצל היהודים בונים לגובה, גם אצל הדרוזים וגם - - -

באסל גטאס: - - - לא נכון.

מירי רגב: אז זה לא נכון – בסדר.

חנא סוייד: אז זה ייקח זמן.

חנא סוייד: צריך לעשות את זה באופן הדרגתי, - -

מירי רגב: - - - מאה אחוז.

מירי רגב: מאה אחוז.

חנא סוייד: - - בהבנה - - -

מירי רגב: הם רוצים, מצד אחד, שהילדים יחיו לידם.

מירי רגב: מצד שני, הם לא רוצים לבנות לגובה.

מירי רגב: גם אימא שלי רוצה שאני אגור לידה.

חנא סוייד: נו, נו, נו.

חנא סוייד: זו עוד נקודה.

חנא סוייד: תראי, כשמציעים מגרשים במכרזים ביישובים הדרוזים; אני חייב להגיד, תראי, ביישובים הדרוזים צריך לספק פתרונות דיור לחיילים, - -

מירי רגב: לא, זה ברור.

מירי רגב: זה ברור.

חנא סוייד: - - אבל גם בני אדם אחרים צריכים פתרונות.

מירי רגב: מאה אחוז.

מירי רגב: מאה אחוז.

מירי רגב: מה זה?

מירי רגב: חד משמעית.

חנא סוייד: לא יכול להיות מצב שבו מחירי מגרשים יאמירו - - -

מירי רגב: אני איתך, חבר הכנסת באסל גטאס; ואחר כך הגברת בינת שוורץ, ורק אחר כך הנוספים שהגיעו.

מירי רגב: כי אני מסיימת את הדיון ב-10:30.

מירי רגב: וכמו שאמרתי לכם, יהיה לנו דיון נוסף.

מירי רגב: ואני רוצה לשמוע את הדברים, ואני רוצה לסכם כדי להתקדם לקראת הדיון הבא בעוד חודשיים.

מירי רגב: ואנחנו נתקדם.

מירי רגב: עם טופס 4 אנחנו נתקדם.

מירי רגב: אני מקווה שעם זה נביא פיתרון לעוד חודשיים.

מירי רגב: בבקשה.

מירי רגב: סליחה.

באסל גטאס: ברכותיי לכל המשתתפים.

באסל גטאס: במיוחד חבריי, ראשי המועצות החדשים וגם הוותיקים.

באסל גטאס: ברכה גם ליושבת ראש ועדת הפנים והגנת הסביבה, ולוועדת הפנים והגנת הסביבה על המאמץ.

באסל גטאס: את נוגעת בעניין התכנון והבנייה.

באסל גטאס: שמעת מראשי המועצות – זהו העניין הכאוב ביותר בכל האוכלוסייה הערבית.

באסל גטאס: זאת ציפור הנפש.

באסל גטאס: אם יש דבר כה משמעותי ביחסים בין האזרחים הערבים של המדינה לבין המדינה זה עניין התכנון והבנייה.

באסל גטאס: במיוחד נושא הבנייה, וצווי ההריסה, ותכניות המתאר וכולי.

באסל גטאס: אם יש משהו שיפוצץ את היחסים האלה זה העניין הזה.

באסל גטאס: עכשיו, אני יודע שהשר יודע מזה, שמע את זה מאיתנו מעל הבמה.

באסל גטאס: אני יודע שכולם, גם מינהל התכנון.

באסל גטאס: אבל הבעיה העיקרית היא בעיית המדיניות.

באסל גטאס: היא בעיית המדיניות.

באסל גטאס: כפי שאמר חבר הכנסת חנא סוייד: היום, מחר, שר הפנים יכול לחתום על משהו שיקל לפחות בנושא חיבור לחשמל.

באסל גטאס: אביא לכם עוד דוגמה, וזה לא רק עניין של בנייה ותכניות מתאר: מה עם אזורי התעשייה?

באסל גטאס: מדינת ישראל המציאה – ממשלות ישראל – פטנט עולמי של הקמת מועצה אזורית לאזור התעשייה תפן, רק בכדי שאזור התעשייה הזה לא יהיה בשליטה או הכנסותיו יחולקו בין הכפרים.

באסל גטאס: תראו איזה אי צדק: אותן אדמות שקם עליהן אזור התעשייה תפן הופקעו מאותם כפרים, והם לא ייהנו מהפירות שלהם.

באסל גטאס: הקימו מועצה אזורית-תעשייתית, שכל ההכנסות של עשרות או מאות אלפי מטר מרובע של אזור התעשייה תפן, וכולנו יודעים כמה הוא מצליח.

באסל גטאס: תסתכלו כמה ארנונה של אותו אזור תעשייה היו יכולים לעשות באותם כפרים של ג'ת, ינוח והכפרים הערבים והדרוזים מסביב.

באסל גטאס: אז מה זה?

באסל גטאס: זו מדיניות.

באסל גטאס: היום שר הפנים יכול בהחלטה שוב לשתף.

באסל גטאס: אנחנו לא רוצים מישהו במקום מישהו.

באסל גטאס: לא רוצה הדרה.

באסל גטאס: אנחנו לא באים להדיר, אנחנו מודרים.

באסל גטאס: אבל שהחלטה שאותם כפרים יהיו שותפים באותו אזור תעשייה.

באסל גטאס: יתחלקו.

באסל גטאס: מה זה דורש?

באסל גטאס: זה דורש רק החלטה.

באסל גטאס: בנוסף, אני אומר לכם, ואני שמח על הדיון הזה במיוחד, כי כל הזמן דיברו על דרוזים וערבים.

באסל גטאס: כפרים דרוזים וכפרים ערבים.

באסל גטאס: לגבייך, כבוד יושבת הראש, בשבילנו הדרוזים הם חלק אינטגרלי - - - של האומה הערבית.

באסל גטאס: המשוררים הכי גדולים, הכי מפורסמים; מי שהקים את התרבות הערבית, - - - התרבות הערבית ב-100, 200 השנים האחרונות, היו מרימי הדגל מבני העדה הדרוזית בלבנון, בסוריה ופלשתין.

באסל גטאס: ואם אני שוגה במשהו, שיגידו לי.

מירי רגב: לא, לא, לא, זה לא הזמן להגיד.

באסל גטאס: אוקיי.

מירי רגב: זה - - - להגיד אם הוא חלק מכם או לא חלק מכם.

באסל גטאס: אני אומר:

באסל גטאס: כל הממשלות ניסו להפריד בכל מיני צורות.

באסל גטאס: בדיוק בעניין תכנון ובנייה וקרקעות, מטפלים בעדה הדרוזית יותר גרוע, אני אומר לך, משאר האוכלוסייה.

מירי רגב: אל תנסה לחמם אותם, זה לא יעזור.

באסל גטאס: לא, אני לא.

באסל גטאס: את יודעת מה?

באסל גטאס: - -

מירי רגב: לא, לא, זה לא יעזור.

מירי רגב: זה לא יעזור.

מירי רגב: אתה מנסה לחמם ולהצית אש.

מירי רגב: זה לא יעזור.

באסל גטאס: - - כואב לי.

באסל גטאס: אני מכפר ראמה.

באסל גטאס: בכפר שלי יש דרוזים, נוצרים ומוסלמים.

באסל גטאס: אני הייתי סגן ראש מועצה בין 1988-1983.

באסל גטאס: בראמה לא היה בית אחד לא חוקי.

באסל גטאס: לא היה.

באסל גטאס: לפחות מחוץ לקו הכחול.

באסל גטאס: אולי בתוך הקו הכחול מישהו עשה תוספת פה, סגר חדר שם – כן.

באסל גטאס: אבל לא היו.

באסל גטאס: היום יש.

באסל גטאס: לכן, תשמעי טוב, גברתי היושבת ראש, המצב – מה שאמר חבר הכנסת חנא סוייד – לא קפא במקום, הוא הידרדר ב-20 השנים האחרונות.

באסל גטאס: בראמה – אומר לכם, בתקופה ההיא, כשהייתי סגן ראש מועצה – לא היה בית אחד בנוי מחוץ לקו הכחול.

באסל גטאס: היום עשרות בתים בלתי חוקיים מחוץ לקו הכחול.

באסל גטאס: אז אני אומר שוב: זה עניין שאת יכולה באמת להוביל, גם ביישובים הדרוזים, בכל המגזר הערבי, ולהביא לפתרונות.

באסל גטאס: ואני חושב וחוזר על מה שאמר: זה במקביל, להקל על המצב ולחפש פתרונות ארוכי טווח.

מירי רגב: מאה אחוז.

מירי רגב: תודה רבה באמת לשניכם על כל ההערות.

מירי רגב: כמובן, חבר הכנסת חמד עמאר שכאן שותף בכל הנושא הזה, אבל לשניכם על ההערות החשובות.

מירי רגב: הגברת בינת שוורץ, אני מבקשת שתעני כאן על התשובות.

מירי רגב: ואם תשכחו משהו, אז אני רשמתי לי את הנקודות שאני רוצה התייחסויות.

מירי רגב: מה שחשוב לי, לקבל התייחסויות – זה או את או מר אלכס שפול או מר יוסף משלב, אני לא יודעת מי – על המקומות הקדושים, שדיבר כאן השייח.

מירי רגב: כמובן, על כל תכניות המתאר, ועל הבנייה לגובה, וכל הדברים האחרים.

מירי רגב: ובנושא המשפטי, אני כבר מסכמת את זה שהיועצת המשפטית מול היועץ המשפטי לממשלה.

מירי רגב: אנחנו נכתוב מכתב מסודר.

מירי רגב: תיקחי מחבר הכנסת חנא סוייד את כל הפרטים.

מירי רגב: חבר הכנסת חנא סוייד, נחתים את החוק שלך, לעניין הזה, את כל חברי ועדת הפנים והגנת הסביבה, ונראה איך אנחנו מקדמים את החוק הזה, בלי שום קשר.

מירי רגב: במקביל נעשה את זה.

מירי רגב: וזה באחריות הזאת שאנחנו נוציא מכתב.

מירי רגב: הגברת בינת שוורץ, בבקשה.

<בינת שוורץ: אני חושבת שכדאי שקודם מר יוסף משלב יתחיל לענות על חלק מהדברים.

<בינת שוורץ: ואז זה יהיה מר אלכס שפול - - -

מירי רגב: בבקשה.

מירי רגב: אין לי בעיה.

מירי רגב: אז בבקשה, מר יוסף משלב ומר אלכס שפול, ואחר כך את תוסיפי.

<יוסף משלב: טוב, אני, ברשותכם, רוצה להיות ממוקד.

<יוסף משלב: לצערי, יש רק שתי רשויות דרוזיות במחוז: דליית אל-כרמל ועוספיה.

<יוסף משלב: אבל לשמחתי יש לי עוד עשרה ישובים ערבים, מתוכם שתי ערים.

<יוסף משלב: והמצב הוא הרבה-הרבה יותר חמור מאשר עולה כאן.

<יוסף משלב: כמי שהזדמן לו להיות פה בוועדות האלה אני חייב להגיד שזו הישיבה המתורבתת והשקטה ביותר שחוויתי מזה חמש שנים.

<יוסף משלב: ואני באתי לפה רק לכבודך, כי אני רואה את הגישה שלך, החיובית, כלפי שני המגזרים.

<יוסף משלב: עד היום לקחו את הזעם של ראשי הרשויות, זרקו אותו על מנהלי המחוזות, וככה בא לישראל גואל.

<יוסף משלב: הבעיה היא לא כך.

<יוסף משלב: במחוז, אני שמח לבשר שמזה כארבע שנים מתבצע פיילוט.

<יוסף משלב: הפיילוט הזה הוא בסיומו.

<יוסף משלב: בכל ואדי ערה אין ישוב אחד שאין לו תכנית מתאר, ואין ישוב אחד שסובל מהיעדר תכניות מפורטות.

<יוסף משלב: היישוב היחיד הוא כפר קרע, והוא בגלל נסיבות הקשורות בראש רשות, כזה או אחר.

<יוסף משלב: ששם, בתוכו, יש לו כרגע מעל 2,000 בתים ללא היתר – אני לא אומר לא חוקיים.

<יוסף משלב: ללא היתר – ואין תכנית מתאר.

<יוסף משלב: אתמול היה אצלי ראש המועצה החדש, ואני מקווה שאנחנו נוכל לפתור את הבעיה.

<יוסף משלב: המהלך הזה אפשר דיון ב-18 תכניות מפורטות שתוקצבו, חלקן על ידי הרשויות, חלקן על ידי ראש הממשלה, חלקן על ידי המשרד, וזה הביא לידי כך שמעל ל-12 אלף בתים כשרים ויכולים לקבל היתר.

<יוסף משלב: עדיין יש בעיה – מה שאמר מר מעדא חסבאני, הוא צודק – עם כל נושא מתחמי האיחוד והחלוקה.

<יוסף משלב: ואכן - -- במגזר הלא יהודי, ערבי, הסתיימה.

<יוסף משלב: כולל אום אל פאחם לבד, מעל 6,000 בתים בעשר תכניות מפורטות.

<יוסף משלב: כשאני מדבר על מה - - - מדברים, על בית או שניים, שגם הם יקבלו מענה במסגרת תכנית המתאר - - - לגבי המגזר הדרוזי: אני מאוד מסכים עם מה שאמרת.

<יוסף משלב: הפערים הרבה יותר גדולים.

<יוסף משלב: זה אבסורד.

<יוסף משלב: אין ביוב בעוספיה, אין ביוב בדליית אל-כרמל.

<יוסף משלב: אין תכנון.

<יוסף משלב: עשיתי את הסקר שמר שוקי אמרני, לא חיכיתי להנחיה – 8,456 בתים, מתוכם, 2,420 בלבד עם היתר.

<יוסף משלב: כשבן אדם בונה לא חוקי אז הוא לא חוקי – שניים, עשרה.

<יוסף משלב: יש פה בעיה.

מירי רגב: יש פה תופעה.

באסל גטאס: כמה?

באסל גטאס: אתה יכול לחזור על המספרים?

<יוסף משלב: 8,456 בתים בנויים, מתוכם רק 2,420.

באסל גטאס: בשני היישובים?

<יוסף משלב: שיש להם בשני היישובים.

מירי רגב: מר יוסף משלב, תגיד לי אתה, יש לך הרבה מאוד ניסיון, אתה מכיר מצוין את שני המגזרים.

מירי רגב: אתה פועל באמת, וזה נתונים מדהימים.

מירי רגב: אנחנו נעשה גם דיון על המגזר הערבי, כמו שאמרנו, ושם אתה גם תיתן את הסקירה שלך.

מירי רגב: איפה אתה רואה היום, איפה אתה יכול להגיד: פה ופה, אלה שני הדברים שאם תמשכו את החוט נכון ותזיזו את זה, אנחנו נוכל לעשות פה מהלך?

<יוסף משלב: אני שם ואני מושך את החוטים, כרגע.

<יוסף משלב: אני לא מצפה באמת מהחבורה המכובדת פה שתפתור לי את הבעיה, כי אני לקחתי עליי את הוועדה המקומית.

<יוסף משלב: אני ארבע שנים שם.

<יוסף משלב: הקמנו ועדה מאפס.

<יוסף משלב: זה כלי חשוב מאוד.

<יוסף משלב: שתי תכניות המתאר: עוספיה – גמרנו לדון בערב בחירות, בוועדה המקומית.

<יוסף משלב: וקיבלנו החלטה להפקיד, להמליץ לוועדה המחוזית להפקיד.

<יוסף משלב: שובץ לדיון.

<יוסף משלב: אוטוטו, בשבועיים הקרובים אנחנו בוועדה המחוזית, דנים בתכנית המתאר.

<יוסף משלב: דליית אל-כרמל, ראש הרשות החליט מסיבות שלו לא לקדם.

<יוסף משלב: הגיע ראש מועצה חדש, מוכן לקדם.

<יוסף משלב: אני אומר את זה לכל חבריי, ראשי הרשויות.

מירי רגב: בסדר, אבל כאן הם כולם לא מדברים על המחוז שלך.

מירי רגב: הם מדברים על המחוז של מר אלכס שפול, שתיכף מר אלכס שפול יתייחס.

<יוסף משלב: אני מוסמך לדבר רק על המחוז שלי.

<יוסף משלב: אני אומר לך מה הפיילוט.

<יוסף משלב: אז, קודם כל, שתי תכניות.

<יוסף משלב: למה צריך תכנון מתארי?

<יוסף משלב: שהטקטיקה לא תעצב את האסטרטגיה.

<יוסף משלב: שתהיה ראייה כוללת, גדולה, רחבה, שתסדיר את צרכי הציבור עד שנת 2060 בעזרת מר אהוד יוסטמן והגברת בינת שוורץ.

<יוסף משלב: זה האופק שאנחנו נותנים לתכנית הזאת.

<יוסף משלב: ושם כלול הבית האחרון בתחום השיפוט הנוכחי וגם העתידי, שמאפשר לעוספיה להתפתח.

<יוסף משלב: כשיש תכנית כזאת, אפשר ממנה ולא מותנה בה, אפשר להיכנס לבעיה הבאה.

<יוסף משלב: הבעיה בעיית כסף של תכנון מפורט.

<יוסף משלב: מי אמור לתת אותו?

<יוסף משלב: הרשות המקומית.

<יוסף משלב: כל הרשויות פה בהבראה.

<יוסף משלב: אני מכיר אותן אצלי.

<יוסף משלב: הן בגירעון של 150 מיליון שקל.

<יוסף משלב: חבר הכנסת חמד עמאר התערב בזה, ובעזרתו פתרנו גם את הבעיה, אצלי, במחוז, לתכנון מפורט.

<יוסף משלב: הזמנתי גם את המהנדסת שלי, תוכל לתת לכם סקירה רחבה.

<יוסף משלב: בגלל קוצר הזמן רק אעמוד על הדברים הבאים: אחד, בעוספיה, עמק הזיתים א' – תכנית שנדונה כבר בוועדה המחוזית.

<יוסף משלב: קיבלנו החלטה להפקיד.

<יוסף משלב: נמצאת במילוי תנאים להפקדה.

<יוסף משלב: אני באמת צופה שבחודשיים הקרובים תופקד.

<יוסף משלב: התכנית הזאת, יש 2,000 בתים.

<יוסף משלב: מתוכם 350 בתים בנויים.

<יוסף משלב: הבתים הבנויים בתכנית הזאת, עם הפקדת התכנית בפועל, לא ההחלטה להפקיד, על פי סעיף 157א(ח)(1), ובתנאי שיש מעל 200 יחידות דיור, תוכל הוועדה המחוזית לתכנון ובנייה לבקש משר הפנים להוציא צו, ואז אפשר לחבר את הבתים האלה מתוקף הצו של שר הפנים.

<יוסף משלב: זאת מהפכה.

<יוסף משלב: זה לא היה קודם.

<יוסף משלב: ולא נכונה לעוספיה, נכונה גם לברטעה, ונכונה לכל מקום אחר שזה - - - מיד תקצבנו גם תכנית נוספת – עמק הזיתים ב'.

<יוסף משלב: שכונת חיילים משוחררים וזוגות צעירים או זוגות צעירים וחיילים משוחררים.

<יוסף משלב: סדר גודל של 2,000 יחידות דיור.

<יוסף משלב: זה אופק.

מירי רגב: רגע, מר יוסף משלב, אני חייבת להפסיק אותך כי תיכף צריך להתחיל דיון חדש, ואנחנו חייבים לשמוע גם את מר אלכס שפול וגם את הגברת בינת שוורץ ברמה הכללית.

מירי רגב: אז בבקשה.

<יוסף משלב: אז אני אסכם, אני אסכם.

<יוסף משלב: לא רוצים לשמוע כי, לדעתי, הדיון צריך להתמקד במה שאני אומר, לא בכללי, הרגשות – עובדות בעין.

<יוסף משלב: איזה תכניות, מה מכסות, ומה הסטטוס שלהן.

<יוסף משלב: זה הדיון.

מירי רגב: אוקיי.

מירי רגב: יכול להיות שזה הדיון הבא שנעשה – פירוט תכניות ומה הסטטוס.

<יוסף משלב: אז חבל שאתם לא מתחילים בזה, כי את אותו מהלך יש גם בדלית אל-כרמל ויש תכניות.

<יוסף משלב: השורה התחתונה, יש עוד סדר גודל של שמונה מיליון שקל חסרים.

<יוסף משלב: חבר הכנסת חמד עמאר מכיר את זה.

<יוסף משלב: צריך לפתור את הבעיה לשתי הרשויות.

<יוסף משלב: עדיין אנשים חיים במיטב היחידות של המדינה, ואי אפשר לקדם אותן.

<יוסף משלב: מה אני מציע?

<יוסף משלב: לגבי השאלה שלך: אחד, אני גם ראש הוועדה המחוזית וגם ראש הוועדה המקומית.

<יוסף משלב: צריך לייצר לוועדה המקומית בראשותי כוח של ועדה מחוזית, סמכויות של ועדה מחוזית.

מירי רגב: ועכשיו זה יהיה בפורום התכנון והבנייה החדש.

<יוסף משלב: לא.

<יוסף משלב: סעיף 32א(ח)(1)ו-(2) אומרים שאפשר להקים ועדה מיוחדת בשני מצבים: אחת, ישוב חדש – חנבליה, לדוגמה.

<יוסף משלב: שתיים, ביישוב שהוא על אדמת מדינה, 75% בהתחלות בנייה.

<יוסף משלב: אין סעיף שאומר שיש פה כאוס תכנוני, שזו הלבנה.

<יוסף משלב: אני לא הולך להרוס אף בית, אני אומר לך.

<יוסף משלב: אני הולך להסדיר אותם תכנונית.

<יוסף משלב: אני צריך עוד איזה סעיף בחוק.

<יוסף משלב: תוך שבועיים להכניס את הסעיף הזה, שאני אוכל לדון - - -

מירי רגב: יכולים לעשות את זה, הגברת בינת שוורץ?

מירי רגב: אולי במסגרת - - -

<בינת שוורץ: - - - חקיקה.

<בינת שוורץ: - - - תוך שבועיים.

<יוסף משלב: זה אחד.

<יוסף משלב: מה אני מצפה מהוועדה?

<יוסף משלב: בתוך תכניות המתאר של שני היישובים האלה יש 2,362 דונם.

<יוסף משלב: זו שמורה, שיש הסכם חתום בינינו כמחוז לבין הרשויות לבין רשות שמורות הטבע לגזור אותן.

<יוסף משלב: זה צריך את כל האישורים.

<יוסף משלב: עכשיו, זה 20 מדורי גיהינום עכשיו.

באסל גטאס: זו קרקע פרטית?

<יוסף משלב: לשחרר פארק זה ועדת הכנסת, ואישורי ארבעה שרים.

<יוסף משלב: הייתי מאוד מבקש, אם אפשר, - - -

מירי רגב: אתה יכול להעלות את זה, את הנושא של הפארק בכתב?

<יוסף משלב: אני הפניתי את זה לגברת בינת שוורץ.

<יוסף משלב: הגברת בינת שוורץ תעביר לכם את זה.

חנא סוייד: יש נוהל של גריעה, גריעת שטחים - - -

מירי רגב: כן, אני יודעת.

<יוסף משלב: אני אקצר.

<יוסף משלב: הבעיה השלישית, נדון בה במסגרת המשרד לגבי הנושא של - - -: איך יוצרים את המהלך הזה חלק ובמקביל.

<יוסף משלב: ואני חושב שהגברת בינת שוורץ תעזור לנו בעניין.

<יוסף משלב: תודה.

מירי רגב: מאה אחוז.

מירי רגב: תודה רבה, מר יוסף משלב.

מירי רגב: מר אלכס שפול, בבקשה.

<אלכס שפול: טוב, קודם כל, באמת אני מודה לכבודך שבעקביות לקחת את הנושא הזה וממשיכה.

<אלכס שפול: ובמיוחד לשר שלנו, שר הפנים גדעון סער, שלפי דעתי, בחודש הראשון או בחודש השני כבר, כשהתחיל לכהן כשר הפנים, הזמין את הישיבה והעלה את הנושא של תכנון ביישובי הדרוזים כנושא הכי חשוב.

<אלכס שפול: ואני רוצה פשוט לדווח לכבוד היושבת ראש שאין אף ישוב במחוז הצפון שלא נמצא בהליכי תכנון.

<אלכס שפול: בהליכי תכנון בשלבים שונים.

<אלכס שפול: עכשיו, אני אדווח רק על השינוי שחל מתאריך - - - ליוני, שאת היית בג'וליס, כי אז הייתה סקירה.

מירי רגב: נכון.

<אלכס שפול: אני רוצה להגיד שב-12 לספטמבר, הוועדה המחוזית לתכנון ובנייה פרסמה לעיון הציבור הרחב את תכנית המתאר לבית ג'אן.

<אלכס שפול: 12 בספטמבר.

<אלכס שפול: עכשיו, מדובר על תוספת של 1,500 דונם לפיתוח היישוב.

<אלכס שפול: בנושא ינוח-ג'ת: 9 לספטמבר 2013 – הוועדה המחוזית לתכנון ובנייה החליטה לאשר את התכנית.

<אלכס שפול: אני הולך רק על מהנקודה הזו

מירי רגב: הדלתא.

מירי רגב: מהדיון שעבר.

<אלכס שפול: מדובר על תכנית שיש לה תוספת או פוטנציאל בנייה של 1,225 יחידות דיור.

<אלכס שפול: אני שמח לדווח לידידי שב-3 לנובמבר נשלח נוסח לאישור בקשת תכנית המתאר לירכא.

<אלכס שפול: 3 לנובמבר 2013.

<אלכס שפול: מדובר על תוספת של 2,300 דונם, כבודו, עם 1,250 יחידות דיור.

<אלכס שפול: 2,000 דונם תוספת לפיתוח בירכא.

<אלכס שפול: 17 לספטמבר 2013 – הוחלט להעביר את התכנית של חורפיש למינהל התכנון להמשך טיפול, כי שינו לתמ"מ 2.

<אלכס שפול: ויש לי את הדיווחים – נגיד, סג'ור.

<אלכס שפול: ב-20 לאוגוסט 2013 הוועדה המקצועית לביוב אישרה את פתרון הביוב המוצע, ואז אין מניעה לתת תוקף לתכנית הסופית.

<אלכס שפול: שאר היישובים ממשיכים להתקדם.

<אלכס שפול: זאת אומרת, תכנון וועדת היגוי.

<אלכס שפול: ובחלק מהיישובים האלה, הוועדה המחוזית לתכנון ובנייה במקום מינהל התכנון לקחה לעצמה לקדם את התכנון.

<אלכס שפול: באמת רואים את ההתקדמות.

<אלכס שפול: תכניות מתאר: להגיד שזה הפתרון, אני לא יכול.

<אלכס שפול: זה לא פתרון.

חנא סוייד: מר אלכס שפול, סליחה, אני חייב לשאול שאלה, והיושבת ראש תסכים עם מה שאני אגיד: מה המרחק, מה הדלתא של הזמן – אתה מדבר על דלתות היום – מה הדלתא של הזמן בין הדברים להחלטות שאתה דיווחת עליהם היום, לבין הוצאת היתר בנייה?

חנא סוייד: זה חמש שנים, עשר שנים?

<אלכס שפול: אני אסביר.

<אלכס שפול: תראה, למה זה לוקח הרבה זמן.

<אלכס שפול: והשורש של כל הבעיה הזו שיש כללים כלל ארציים: צפיפות ביישוב שהוא מעל ככה וככה שטח, שטחים הנדרשים לצרכי ציבור - - -

מירי רגב: אבל למגזר צריך לתת קריטריונים אחרים.

חנא סוייד: זה מה שאני ביקשתי.

חנא סוייד: נכון.

<אלכס שפול: אז אני פועל, כוועדה לתכנון ובנייה אני פועל לפי כללים כלל ארציים.

מירי רגב: אבל אתה לא יכול.

מירי רגב: אתה מייצג מגזר שאתה צריך לפעול.

מירי רגב: לבוא לגברת בינת שוורץ ולהגיד לה: גברתי היקרה, הכללים שקבעתם בכלל ארצי לא מתאימים למגזר הדרוזי ובוודאי גם לא לערבי.

מירי רגב: נכון?

<אלכס שפול: נכון.

מירי רגב: אז למה לא לשנות את הכללים?

מירי רגב: ובינתיים, אנשים מקבלים קנסות ואחר כך נותנים להם עוד.

מירי רגב: עכשיו, אחרי הדיון הזה ייתנו להם עוד סעיף 260 אחרי סעיף 210.

<אלכס שפול: צודקת את שמה שמתאים ליישובים שקמו, נגיד, על קרקע של המדינה, פרופר, שאני מדבר על היישובים במגזר היהודי, לא עובד בקרקע פרטית.

<אלכס שפול: אומר כבוד ראש המועצה: איחוד וחלוקה לא ילך.

<אלכס שפול: קרקע פרטית כולה.

<אלכס שפול: אני צריך בתוך השטח הזה דרך 12 מטר לפחות?

<אלכס שפול: גן ילדים אני חייב?

<אלכס שפול: שטח ציבורי פתוח אני חייב?

<אלכס שפול: עכשיו, אם אני לא אקח את זה מאותם 500 מטר של אותו אחד, ממי אני לוקח?

<אלכס שפול: אני לא יכול לבנות את הדרך בעמודים, גם זה לוקח.

<אלכס שפול: אני לא יכול לא לבנות גן ילדים ואחר כך - - -

חנא סוייד: הוא לא התנגד לזה, הוא התנגד לתזמון.

<קריאה: זה לא מה שאמרתי.

חנא סוייד: הוא לא התנגד לזה, הוא התנגד לתזמון.

חנא סוייד: שכבר יש לך שכונה קיימת, קשה לך לבצע את זה.

<קריאה: זה מה שאמרתי.

<אלכס שפול: - - - שהשכונה מאוד קשה לבצע את זה, - -

חנא סוייד: נכון.

חנא סוייד: זה מה שהוא אמר.

<אלכס שפול: - - כי מי שבנה את הבית, הוא כבר תפס את הקרקע.

חנא סוייד: נכון.

<אלכס שפול: מי שלא בנה את הבית, אני צריך לבוא עכשיו כאיש כאילו שומר החוק ולקחת ממנו קרקע לדרכים, מבני ציבור, גני ילדים, פעוטונים, בית ספר - - -

מירי רגב: בסדר אבל - - -

חנא סוייד: אני מסכים שזו בעיה, רק צריכה פתרון.

חנא סוייד: רק צריך פתרון.

מירי רגב: זו בעיה אבל עושים את זה.

<אלכס שפול: זאת בעיה של אי צדק.

<אלכס שפול: עכשיו, זאת בעיה של אי צדק שאחד תורם כי הוא התאפק ולא בנה.

<אלכס שפול: השני כבר שם את זה בידיים כי אין לו איפה לגור, כי האבא לא נותן לו לבנות מעל.

<אלכס שפול: יש לו אבא – סביר להניח שלכולם יש אבות – והוא בנה בקרקע חקלאית.

<אלכס שפול: עכשיו, כשאני בא לתכנן את זה אני מקבל כ-1,000 התנגדויות, כ-100 התנגדויות.

<אלכס שפול: למה התעכבנו בתכנית ג'ת?

<אלכס שפול: כמה התנגדויות היו?

<קריאה: 100.

<אלכס שפול: 100.

<אלכס שפול: וכל אחד צודק.

<אלכס שפול: וכל אחד צריך לתת לו זכות שימוע.

חנא סוייד: בפי גלילות היו מיליון התנגדויות.

<אלכס שפול: תעזוב עכשיו.

<אלכס שפול: עכשיו, אני רוצה מקומות קדושים - - -

מירי רגב: מר אלכס שפול, רק מקומות קדושים ואני רוצה שהגברת בינת שוורץ תענה.

חמד עמאר: וגם תתייחס לנושא של התב"ע, מה - - -

<אלכס שפול: אוקיי, שני נושאים.

<אלכס שפול: אני אנסה בקיצור.

<אלכס שפול: בנושא של המקומות הקדושים במגזר הדרוזי: אנחנו עשינו מהלך, את עוד תקבלי את זה.

<אלכס שפול: מדובר על 42 מקומות.

<אלכס שפול: והמקומות האלה, זאת אומרת המקומות הקדושים הם בשטחים מאוד רגישים: זה שמורת טבע, זה שטח מוגן מפיתוח.

<אלכס שפול: בדרך כלל, זה בשטחים מאוד כאלה שהם מוסתרים.

<אלכס שפול: כששמענו את כל מה שקורה, ואני רואה שזה מה שיקרה, אמרתי: אנחנו לא נלך בתכנית פרטנית.

<אלכס שפול: אנחנו נעשה תכנית מתאר מחוזית כוללת שבמסגרתה נשחרר את כל המקום מהגבלות של תכניות מתאר ארציות, ויחד עם זאת יהיה כבר תשריט גודל שאחרי זה ילך תכנית מפורטת.

<אלכס שפול: כי מה שיקרה, אם אנחנו נלך בתכנית מפורטת, כל תכנית תיקח אישור נוסף.

<אלכס שפול: משרד הפנים מימן לנו – 400 אלף שקל, לפי לדעתי, כבר יש לנו.

<קריאה: אז זה יספיק לתכנית אחת, למקום אחד.

<קריאה: - - -

<אלכס שפול: אני אומר: נצטרך לעשות, אבל נבחר גם צוות תכנון.

<אלכס שפול: אנחנו מקדמים את התכנית כשינוי לתכנית מתאר מחוזית.

<אלכס שפול: אני מקווה מאוד שעד סוף השנה הבאה אנחנו כבר נהיה משוחררים - - - בנושא בעלות קרקע: אחת מהבעיות – זה לא רק עניין של קרקע פרטית.

<אלכס שפול: אחת מהבעיות שהקרקע לא מוסדרת מבחינת בעלות.

<אלכס שפול: שקרקע לא רשומה על שם, היא רשומה על שם סבא של סבא שכבר 40 שנה - - -, ואף אחד לא תורם לרשום את זה.

<אלכס שפול: למה?

<אלכס שפול: כי ברור, זה מיסים.

<אלכס שפול: אז זה הכסף.

<אלכס שפול: לרשום את הקרקע זה הכסף.

<אלכס שפול: מצד אחד, אנחנו חייבים בהתאם לחוק לתת היתר לבן אדם שהוא רשום כחוק.

<אלכס שפול: שלא יקרה מצב שאיציק יבנה בקרקע של שמוליק, והוועדה לתכנון ובנייה תיתן לו את היד.

<אלכס שפול: יחד עם זאת, יש פריצה שמי שכן רשום שיחתום על ההיתר הזה.

<אלכס שפול: אבל שאם הוא רשום ויש לו מספיק, את אותם 400 מטר, אז אנחנו לא ניכנס לעניין ההסדרה הפנימית בין האנשים, אנחנו ניתן את ההיתר.

<אלכס שפול: אני לא חושב שזה פתרון כזה - - -, כי אחר כך אנחנו ניצור בעיה בתוך המשפחה.

<אלכס שפול: אבל בשלב הזה אנחנו, כמוסדות התכנון, יכולים לשחרר את ההיתרים, ויש לנו את חוות הדעת המשפטית, אבל בסופו של דבר צריך להסדיר את הקרקע.

<אלכס שפול: אם הם נותנים כבוד למקרקעין, ואני יודע את הרגישות של המגזר לקרקע, אז בואו נסדיר אותו.

מירי רגב: טוב, מר אלכס שפול, תודה.

מירי רגב: הגברת בינת שוורץ, בבקשה.

<בינת שוורץ: אני חושבת שמה שמאוד בולט זה שיש גם הרבה פעילות ברמה התכנונית, גם הרבה מאמץ, וגם הרבה רצון טוב, מצד גורמי המדינה, הממשלה, ביחס למגזר הדרוזי.

<בינת שוורץ: אני מבינה שלא תמיד הרצון הטוב, והמאמץ, והפעולות אכן נותנים מענה מלא לכל הצרכים בשטח.

<בינת שוורץ: שמענו ברמה המחוזית גם את מר אלכס שפול וגם את מר יוסף משלב על מה שקורה שם.

<בינת שוורץ: אני רוצה לעדכן שברמה הארצית בדצמבר יגיע עדכון של תמ"א 35 למועצה הארצית, כי תמ"א 35 זו אחת התכניות שהן היוו חסם לפיתוח של חלק מהיישובים.

<בינת שוורץ: מה שאני יכולה אולי להציע זה שאיזשהו צוות משותף מטעם מנכ"ל משרד הפנים, שיהיו בו גם נציגים שלכם, יעשה מעקב באופן קבוע אחרי: אחת, ההתקדמות של התכניות.

<בינת שוורץ: שתיים, הבעיות שעולות.

<בינת שוורץ: שלוש, ועדות שיפוט, אם צריך להקים – לא מקימים, כן מקימים.

<בינת שוורץ: ארבע, חלוקת ההכנסות של אזורי תעשייה.

<בינת שוורץ: כל התחומים שהם באחריות משרד הפנים, לרבות ההפרדה של ועדות מוועדה מרחבית.

<בינת שוורץ: ויכול להיות שצוות כזה בראשות מנכ"ל משרד הפנים יוכל לעבוד, לנתב את המאמצים ואת הרצון הטוב למקומות שבאמת אתם מרגישים שצריך, ואנחנו לא תמיד מצליחים שם.

<קריאה: נוכל לעיין בתיקון של תמ"א 35?

<בינת שוורץ: מה?

<קריאה: התיקון של תמ"א 35, נוכל לעיין בו לפני - - -

<בינת שוורץ: - - -

<קריאה: תודה.

<סאהר איסמעיל: - - -

מירי רגב: ממש קצר, מר סאהר איסמעיל, כי אנחנו פה באמת כבר בלוח זמנים ממש קצר.

<סאהר איסמעיל: טוב, קודם כל, תודה.

<סאהר איסמעיל: אני אצטרף לכל הברכות שנאמרו כאן, ואני שמח על הקואליציה הרחבה שיש בנושא הזה מכל הגורמים: הן ראשי רשויות, חברי כנסת, ועדה.

<סאהר איסמעיל: אבל חשוב להגיד שמדיניות משרד הפנים השתנתה מאז כניסתו של השר גדעון סער.

<סאהר איסמעיל: מיד קיימנו דיון עם ראשי הרשויות.

<סאהר איסמעיל: אני לא אחזור על כל מה שנאמר על ידי גורמי המקצוע: הן ממוני המחוזות והן הגברת בינת שוורץ, אבל צריך לחדד את הדברים בצורה הברורה ביותר: כל נושא פתרון הבעיה הוא מאוד מורכב, וזה צריך להיפתר בשני מישורים: אחד, מה שהולך להיות, מה שהשר מביא עכשיו בכל הנושא של הרפורמה בתכנון, בנושא קיצור בירוקרטיות, סמכויות לוועדות המחוזיות והמקומיות.

<סאהר איסמעיל: אבל, יחד עם זאת, גם המצב הקיים, בוצעו הנחיות השר בצורה ברורה.

<סאהר איסמעיל: חלוקת היישובים לשני מוקדים, הן בטיפול המחוזות והן בטיפול המטה, ועם לוח זמנים מדוד, חברים.

<סאהר איסמעיל: עכשיו, אני לא מתעלם מהבעיה שהייתה.

<סאהר איסמעיל: זו הירושה שקיבלנו.

<סאהר איסמעיל: אני, כבן העדה הדרוזית וחשוב לציין, שיושב לימינו של שר הפנים, זה נושא על סדר עדיפות עליון של שר הפנים, והוא נתן לוח זמנים מדוד לכל הנושא הזה.

<סאהר איסמעיל: וכמובן, בשיתוף פעולה עם ועדת הפנים והגנת הסביבה בכל הנושא, בכל קידום כל נושא החקיקה.

<סאהר איסמעיל: ובעזרת ד', על פי המתווה שהשר קבע, אנחנו נגיע לפתרון הדברים.

<סאהר איסמעיל: אני רציתי להיכנס לדברים אחרים, לא אכנס לאור קיצור הזמן, אבל הדברים בכיוון חיובי בכל מובן המילה בנושא תכנון ותכניות מתאר מפורטות.

מירי רגב: טוב, אני רוצה להגיד שדעתי לא נוחה מהדיון הזה, הגברת בינת שוורץ.

מירי רגב: כל הסוגיה של המגזר הדרוזי, עם כל הכבוד, מטופל יותר מדי זמן.

מירי רגב: ובסוף נוצר מצב שהניתוח הצליח אבל החולה מת.

מירי רגב: זה העניין.

מירי רגב: כולם מסבירים כמה אנחנו עושים, וכמה אנחנו עושים, וכמה אנחנו מטפלים, וכמה אנחנו עושים.

מירי רגב: בסופו של דבר, התוצאה היא שהציבור, והאזרחים והתושבים הדרוזים – כרגע אנחנו מדברים על דרוזים ולא על מגזר אחר – סובלים.

מירי רגב: סובלים מביוב; סובלים מהנושא של החשמל; סובלים מהעניין של הקנסות; סובלים מעניין של תעסוקה, שזה לא בעניין הזה, זה נושא אחר.

מירי רגב: המציאות הזאת לא יכולה להמשיך.

מירי רגב: היא לא יכולה להמשיך.

מירי רגב: התפקיד של כולנו פה להבין שהם אזרחי המדינה שמשרתים בצבא, שמשלמים מיסים, שעושים מילואים, והם בוודאי צריכים לקבל את אותן תשתיות בסיסיות שאנחנו חייבים לתת להם.

מירי רגב: ואני לא אוהבת את מה שאני שומעת פה בדיון הזה.

מירי רגב: לא אוהבת.

מירי רגב: הגברת בינת שוורץ, אני לא אוהבת את זה.

מירי רגב: חבל שמר שוקי אמרני לא פה.

מירי רגב: ואנחנו צריכים להיכנס למהלך יותר מהיר, ואנחנו יודעים לעשות את זה.

מירי רגב: רוצים להביא את הנושא של המתאר הדרוזי לווד"לים?

מירי רגב: נביא את זה לוו"דלים.

מירי רגב: גם פינוי-בינוי מביאים, נביא גם את המתארים של הדרוזים.

מירי רגב: נגיד: המגזר הדרוזי, בוא בבקשה.

מירי רגב: וד"לים?

מירי רגב: וד"לים.

מירי רגב: אפשר לקדם את זה, השאלה היא ברצון.

מירי רגב: עכשיו, מרגע שאני יודעת שיש רצון, כי אני יודעת שהשר, שר הפנים, רוצה להוביל מהלך, צריך להתכנס לתאריכים ולוחות זמנים כדי להראות שמשהו מתחיל לקרות.

מירי רגב: להראות שמשהו מתחיל לקרות.

מירי רגב: לא בדיבורים.

מירי רגב: כי למפות, להביא צוות למיפוי הבעיה – כולם מכירים את מיפוי הבעיה.

מירי רגב: לכן, מר שוקי אמרני, פה, שהשר מינה אותו להוביל מהלך, צריך לקדם את המהלך הזה בצורה יותר מהירה.

מירי רגב: כי אני יודעת שהשר רוצה לטפל בזה.

מירי רגב: הוא גם אמר את זה.

מירי רגב: הוא גם היה בדיון.

מירי רגב: ואני יודעת שגם אתה מוביל את כל המהלכים האלה בתוך המשרד.

מירי רגב: אבל אנחנו צריכים בסוף להגיע לתוצאות, הגברת בינת שוורץ.

מירי רגב: יש כאן אוכלוסייה שהיא סובלת, ואוכלוסייה שתגיע בסוף למצב של פיצוץ, כי כמה הם כבר יכולים לספוג?

מירי רגב: כמה הם יכולים לספוג?

מירי רגב: ואנחנו צריכים לתת לזה מענה.

מירי רגב: זו סוגיה ששנים נמשכת, הגיע הזמן לתת לזה מענה.

מירי רגב: ואני מבקשת כמה דברים, ואנחנו נקיים דיון על זה.

מירי רגב: נא לסכם: בעוד חודשיים – אחת, אני מבקשת להקים צוות פנימי של הוועדה – היושב ראש חמד עמאר.

מירי רגב: אני רוצה שחבר בוועדה הזאת יהיה חבר הכנסת חנא סוייד.

חמד עמאר: חבר הכנסת חנא סוייד יהיה חבר בוועדה.

מירי רגב: לא, אבל אני קובעת שהוא יהיה חבר.

מירי רגב: אם אתה רוצה עוד נוספים, אין לי בעיה.

מירי רגב: חבר הכנסת חנא סוייד – חשוב לי שיהיה חבר בוועדה הזאת שלך.

מירי רגב: את נציג השלטון המקומי.

מירי רגב: ואני מבקשת שהשייח יחד עם ראשי המועצות – תבחרו שלושה ראשי מועצות.

מירי רגב: תחליטו מי.

<קריאה: מה הוועדה הזאת - - -

מירי רגב: ועדה של ועדת הפנים והגנת הסביבה.

מירי רגב: הוועדה הזאת - - -

<קריאה: - - -

מירי רגב: אמרתי – נציג השלטון המקומי.

<קריאה: - - -

מירי רגב: בסדר, אתם תגידו את זה לחבר הכנסת חמד עמאר.

מירי רגב: חבר הכנסת חמד עמאר ירכז את הצוות הראשוני, ימפה את העניין, יביא את הדברים, ותוך חודשיים יציג את עבודת המטה של הצוות.

מירי רגב: ולא תפסת מרובה לא תפסת כלום.

מירי רגב: לכולם יש בעיות.

מירי רגב: לכולם יש בעיות תקציביות.

מירי רגב: זה לא רק אתם המגזר היחיד.

מירי רגב: בואו נראה מה הדברים הכי חשובים.

מירי רגב: והדברים החשובים זה הנושא של חשמל; והדברים החשובים זה הנושא של הקנסות עכשיו על אדמות פרטיות, שלא יכול להיות שזה נמשך.

מירי רגב: ופה, עורכת-הדין ורד קירו-זילברמן, אני מבקשת מכתב בעניין הזה ליועץ המשפטי לממשלה, ואני מבקשת פה סיוע שלכם, הגברת בינת שוורץ.

מירי רגב: והדבר השלישי, הגברת בינת שוורץ: הוחלט בקבינט להקים מוסד תכנון ארצי, חדש, בעל סמכויות נרחבות לטיפול במשבר הדיור.

מירי רגב: אני מבקשת לבחון שהמוסד הזה יטפל במשבר התכנוני של העדה הדרוזית.

מירי רגב: יש עכשיו מוסד נוסף.

מירי רגב: אתמול הציגו בקבינט של הדיור הלאומי.

מירי רגב: שיטפל בבעיה של המגזר הזה.

מירי רגב: אני מבקשת את המלצתך בעניין הזה.

<קריאה: אני מבקש דיור לאומי גם אצל הדרוזים.

מירי רגב: שנייה, שנייה.

מירי רגב: דיור לאומי יהיה גם אצל הדרוזים.

מירי רגב: זה ברור.

מירי רגב: ולחשוב על מה שאמר פה חבר הכנסת חנא סוייד בעניין של ועדה מקומית בירכא.

מירי רגב: אני חושבת שזאת חשיבה נכונה.

מירי רגב: ומה שאמר פה בעצם מר יוסף משלב, להתיר לו סמכויות נוספות.

מירי רגב: עכשיו, אם זה שינוי חקיקה – תביאי את זה, נשנה את זה.

מירי רגב: עורכת הדין ורד קירו-זילברמן, תביאי לפה את סעיף החקיקה שצריך לשנות בעניין הזה של לאפשר לו יותר סמכויות.

מירי רגב: אלה דברים שאפשר לעשות ומהר: תיקון משלב; החוק שמוביל אותו חבר הכנסת חנא סוייד, שהוועדה תצטרף אליו, והמכתב ליועץ המשפטי לממשלה; ועדה מקומית בירכא שתטפל במגזר.

מירי רגב: זה דברים שהם בבית שלנו, שאפשר לעשות את זה.

מירי רגב: בבית שלנו זה אומר גם אצל שר הפנים ואצלך.

מירי רגב: הנושא של מוסד תכנון ארצי שיטפל בסוגיית הדיור של המגזר הדרוזי.

מירי רגב: והנושא של סעיף 4, שאני לוקחת את זה על עצמי את הנושא של החשמל.

חנא סוייד: יפה.

מירי רגב: והוועדה שחבר הכנסת חמד עמאר מוביל, שיעדכן אותי עד השבוע הבא מי הם חברי הוועדה, דיוני הוועדה - - -

<תומר רוזנר: הצוות, הצוות.

מירי רגב: הצוות, הצוות.

מירי רגב: סליחה.

מירי רגב: תודה לך, היועץ המשפטי של הוועדה.

<מועדאד זהר אלדין: גברתי, תרשי לי, היות ואני הנציג היחיד - - -

מירי רגב: אני מה זה מתנצלת.

מירי רגב: אני מתנצלת.

מירי רגב: - - - אתה בא מרמת הגולן.

<מועדאד זהר אלדין: לא, אני הנציג היחיד של יישובי רמת הגולן.

מירי רגב: אני יודעת, אבל אני חייבת להתחיל את הדיון.

<מועדאד זהר אלדין: וגם כשמעלים את שם היישובים הדרוזים במדינת ישראל, לא כוללים את היישובים האלה.

<מועדאד זהר אלדין: והם אי שם בחור הזה, סובלים ממש מכל הכיוונים.

מירי רגב: קודם כל, ברוך הבא.

<מועדאד זהר אלדין: תודה.

מירי רגב: אני מקווה שבעניין של רמת הגולן כולנו נסתדר עם היישובים הדרוזים.

מירי רגב: כולנו נסתדר וכולנו נתאים את עצמנו לנורמות, לערכים של מדינת ישראל.

<מועדאד זהר אלדין: אז אני מבקש שבצוות הפנים בראשות חבר הכנסת חמד עמאר יהיה נציג אחד לפחות מהיישובים הדרוזים, בבקשה.

מירי רגב: אז אתה - - -.

מירי רגב: בגלל שהוא יושב ראש הצוות, ואני קבעתי לו רק קביעה אחת, שחבר הכנסת חנא סוייד יהיה בצוות; ושיהיו שלושה עד ארבעה ראשי רשויות.

מירי רגב: הוא יחליט מי יהיו ראשי הרשויות.

<מועדאד זהר אלדין: אני אשמח להשתתף.

מירי רגב: ואני בטוחה שהוא שומע את דבריך בקשב רב.

מירי רגב: הוא יישב עם השייח, ותסגרו.

מירי רגב: ואני אשמח גם בעניין של רמת הגולן.

מירי רגב: איתן, סוגיית רמת הגולן – נא להביא אותו פעם נוספת אליי לפגישה נפרדת, כי כבר פעמיים פספסתי אותו.

מירי רגב: אבל פספסתי אותך פעמיים כי פעמיים אחרת.

מירי רגב: אז להגיע בזמן.

מירי רגב: תודה רבה לכולם.

<קריאה: תודה, גברתי.

<קריאה: תודה.